open-index/open-wikipedia-markdown huggingface dataset:
മീന കുമാരി

മലയാളം തമിഴ് തെലുങ്ക് ടെലിവിഷൻ സിനിമാ രംഗത്തെ ഒരു പ്രസിദ്ധ നടിയാണ് **മീന കുമാരി**. ഇംഗ്ലീഷ്: **Meena Kumari**  ഹൈദരാബാദ് സ്വദേശിയാണ്. നാാലു ദക്ഷിണേന്ത്യൻ ഭാഷകളും സംസാരിക്കുന്ന മീന ഈ ഭാഷകളിലെല്ലാം ടെലിവിഷൻ പരമ്പരകൾ ചെയ്തിട്ടുണ്ട്. 

## ജീവിതരേഖ
ഹൈദരാബാദിൽ 1981 സെപ്തംബർ 24 നു ജനിച്ചു. അഭിഭാഷകയാണ് മീന. സഹോദരി വിജയശ്രീ അറിയപ്പെടുന്ന ഛായാഗ്രാഹകയാണ്. 

## ചലച്ചിത്ര രേഖ

വിവിധ ഭാഷകളിലായി സിനിമകളിൽ അഭിനയിച്ചുവരുന്നു. പത്തിൽ പഠിക്കുന്ന സമയത്താണ് അന്തരാഗങ്ങളു (ഇ.ടി.വി.)എന്ന തെലുങ്കു പരമ്പരയിൽ അഭിനയിച്ചത്. ഏതാണ്ട് ഇതിനു ശേഷം തെലുങ്ക് സിനിമയിൽ അരങ്ങേറ്റം കുറിച്ചത്. ഹിറ്റ്ലർ എന്ന സിനിമയിൽ ചിരഞ്ജീവിയുടെ സഹോദരിയായിട്ടായിരുന്നു.  പ്ലസ് വണിനു പഠിക്കുന്ന സമയത്ത് തമിഴ് സിനിമയിലാണ് ആദ്യമായി അഭിനയിക്കുന്നത്. കറുപ്പു നിലാ എന്ന ചിത്രത്തിൽ വിജയകാന്തിന്റെ സഹോദരിയായിരുന്നു. അതിനുശേഷം അനുബന്ധങ്ങൾ എന്ന സീരിയലിൽ അഭിനയിച്ചു. 
ജയം മനദെര, കലിസുന്ദം റാ, ഊ കൊടതര ഉളിക്കിപ്പാഡതാര എന്നീ പടങ്ങളിൽ അഭിനയിച്ചിട്ടുണ്ട്.

## ടെലിവിഷൻ പരമ്പരകൾ
2001 മുതൽ മലയാളം പരമ്പരകളിൽ സജീവമാണ് ശ്രീമാൻ ശ്രീദേവി, വാൽത്സല്യം പവത്രബന്ധം എന്നീ പരമ്പരകളിൽ അഭിനയിച്ചു.

## TV Serials
Kayal

Raktha Sambandham

Veettukku Veedu

Bharya

Gouri

Oka Sthree Katha

Attarintiki Daredi

Swami Ayyappan

Janaki

Samudram

Marmadesam

Anubandham

Keratalu

Vaira Nenjam

Vaalsalyam

Thendral

Swathi

Sthreejanmam

Sreeraman Sreedevi

Pavithra Bandham

Pattu Saree

Swamiye Saranamayyappa

Nimmathi

Naanayam

Magal

Maanada Mayilada Season 10

Antarangalu

Bhairavi Aavigalukku Priyamanaval

Chandralekha

Malleswari

Dathuputhri

Sthreethvam

## Film list

* Karuppu Nila
**Neeku Nenu Naaku Nuvvu*
* Love Birds
* Kireedam
* Thiruthani
* Uu Kodathara? Ulikki Padathara?
* Hitler
* Shobhanam  - Malayalam
* Education Loan - Malayalam
*Jayam Manadera
*Kalisundam Raa
*Bhadri
* Taka Toka Tanka - Malayalam

## പുരസ്ക്കാരങ്ങൾ
* അനുബന്ധങ്ങൾ എന്ന ടെലിവിഷൻ പരമ്പരയിലെ അഭിനയത്റ്റിനു 'നന്ദി' പുരസ്കാരം 
## റഫറൻസുകൾ
ദത്ത്

ഒരു കുടുംബത്തിൽ അനന്തരാവകശികളില്ലാതെയാകുകയാണെന്നു ബോദ്ധ്യപ്പെടുമ്പോൾ ആ കുടുംബത്തിന്റെ സാമ്പത്തിക-സാമൂഹ്യാവകാശങ്ങൾക്ക് തുടർച്ച നിലനിർത്താനും സ്വത്തുക്കൾ അന്യാധീനപ്പെട്ടുപോകാതിരിക്കാനും, കുടുംബത്തിന്റെ തുടർച്ച ഉറപ്പാക്കാനുമായി സമാനസ്ഥിതിയിലുള്ള  മറ്റേതെങ്കിലും കുടുംബത്തിൽനിന്ന് ഒരു വ്യക്തിയെ അവകാശിയായി നിശ്ചയിച്ച് കൊണ്ടുപോരുന്നതിനെ ദത്ത് എന്ന് പറയുന്നു.

മുൻകാലങ്ങളിൽ  രാജവംശങ്ങളിലും ബ്രാഹ്മണകുടുംബങ്ങളിലുമാണ് ദത്തിന്ന് കൂടുതൽ പ്രചാരമുണ്ടായിരുന്നത്.  ഇക്കാലത്ത് സന്താനസൗഭാഗ്യമില്ലാത്തവർ അനാഥാലയങ്ങളിൽ നിന്നും കുട്ടികളെ ദത്തെടുക്കുന്ന രീതിയും നിലവിലുണ്ട്.

വർഗ്ഗം:കുടുംബം
ഗോപീനാഥ് മൊഹാന്തി

ഒറിയ സാഹിത്യത്തിലെ പ്രമുഖനായ എഴുത്തുകാരനാണ് **ഗോപിനാഥ് മൊഹന്തി** (). ജ്ഞാനപീഠം, പദ്മഭൂഷൺ, കേന്ദ്ര സാഹിത്യ അക്കാദമി പുരസ്കാരം, സോവിയറ്റ് ലാൻഡ് നെഹ്രു പുരസ്കാരം തുടങ്ങി ഒട്ടനവധി പുരസ്കാരങ്ങൾ അദ്ദേഹം നേടിയിട്ടുണ്ട്.

## പുറത്തേക്കുള്ള കണ്ണികൾ

വർഗ്ഗം:ജ്ഞാനപീഠം നേടിയ ഒഡിയ സാഹിത്യകാരന്മാർ
വർഗ്ഗം:1914-ൽ ജനിച്ചവർ
സ്പീക്കർ (രാഷ്ട്രീയം)

രാഷ്ട്രീയത്തിൽ നിയമനിർമ്മാണസഭ പോലെയുള്ള സഭകളുടെ അദ്ധ്യക്ഷനെയാണ് സാധാരണഗതിയിൽ **സ്പീക്കർ** എന്ന പദം കൊണ്ടുദ്ദേശിക്കുന്നത്. ചർച്ചകൾ നിയന്ത്രി‌ക്കുക, ചട്ടങ്ങൾ സംബന്ധിച്ച തീരുമാനങ്ങൾ (റൂളിംഗ്) പ്രസ്താവിക്കുക, വോട്ടെടുപ്പിന്റെ ഫലം പ്രഖ്യാപിക്കുക തുടങ്ങിയവയാണ് സ്പീക്കറുടെ ജോലികൾ. ആരാണ് സഭയിൽ സംസാരിക്കേണ്ടതെന്ന് സ്പീക്കറാണ് തീരുമാനിക്കുക. സഭയുടെ അച്ചടക്കത്തിനെതിരായി പ്രവർ‌ത്തിക്കുന്ന അംഗങ്ങളെ ശാസിക്കുവാനും ശിക്ഷിക്കുവാനുമുള്ള അവകാശം സ്പീക്കർക്കുണ്ട്.

1377-ൽ ഇംഗ്ലീഷ് പാർലമെന്റിന്റെ അദ്ധ്യക്ഷനായിരുന്ന തോമസ് ഡെ ഹങ്കർഫോർഡിനെ വിശേഷിപ്പിക്കുവാനാണ് ഈ പദം ഈ അർത്ഥത്തിൽ ആദ്യം ഉപയോഗിച്ചിട്ടുള്ളത്.

=പ്രോ ടെം സ്പീക്കർ=
ചെറിയൊരു കാലയളവിലേയ്ക്ക് ലോക്‌സഭയുടെയും നിയമസഭകളുടെയും പ്രവർത്തനങ്ങൾ നിയന്ത്രിക്കുന്നതിന് താൽക്കാലികമായി ചുമതലപ്പെടുത്തന്നതാണ് പ്രോടെം സ്‌പീക്കർ. ലോക്‌സഭയിലേയ്ക്കും നിയമസഭയിലേയ്ക്കുമുളള ജനപ്രതിനിധികൾ തിരഞ്ഞെടുക്കപ്പെട്ടുവെങ്കിലും സ്‌പീക്കറും ഡപ്യൂട്ടി സ്‌പീക്കറും തിരഞ്ഞെടുക്കപ്പെടാത്ത സാഹചര്യത്തിൽ സഭയുടെ പ്രവർത്തനം നിയന്ത്രിക്കുന്നത് പ്രോടെം സ്‌പീക്കറാണ്. തിരഞ്ഞെടുപ്പിന് ശേഷമുള്ള ആദ്യ യോഗം പ്രോ ടെം സ്പീക്കറുടെ കീഴിലാണ് നടക്കുന്നത് .

## അവലംബം

വർഗ്ഗം:അധികാരപദവികൾ
മലുകു ദ്വീപുകൾ

ഇന്തോനേഷ്യയുടെ ഭാഗമായ ഒരു ദ്വീപസമൂഹമാണ് **മലുകു ദ്വീപുകൾ** അല്ലെങ്കിൽ **മൊളുക്കാസ്**  എന്നറിയപ്പെടുന്നത്. മൊളുക്ക സീ കൊളിഷൻ മേഖലയ്ക്കുള്ളിൽ ഹിമാലയൻ  ടെക്ടോണിക് പ്ലേറ്റിനുള്ളിലാണ് മലുകു ദ്വീപുകളുടെ സ്ഥാനം. സുലവേസിക്ക് കിഴക്കും, ന്യൂ ഗിനിയയ്ക്ക് പടിഞ്ഞാറും, തിമോറിന് വടക്കും കിഴക്കും വശങ്ങളിലായുമാണ് ഈ ദ്വീപുക‌ൾ സ്ഥിതി ചെയ്യുന്നത്. ചൈ‌നക്കാരും യൂറോപ്യന്മാരും *സ്പൈസ് ദ്വീപുകൾ* എന്നാണ് ഈ ദ്വീപുകളെ പണ്ട് വിളിച്ചിരുന്നത്.

## അവലംബം
### കുറിപ്പുകൾ

### പൊതുവായവ
* Andaya, Leonard Y. (1993). *The World of Maluku: Eastern Indonesia in the Early Modern Period*. Honolulu: University of Hawai'i Press. ISBN 0-8248-1490-8.
* Bellwood, Peter (1997). *Prehistory of the Indo-Malaysian archipelago*. Honolulu: University of Hawai'i Press. ISBN 0-8248-1883-0.
* Donkin, R. A. (1997). *Between East and West: The Moluccas and the Traffic in Spices Up to the Arrival of Europeans*. American Philosophical Society. ISBN 0-87169-248-1.
* Milton, Giles (1999). *Nathaniel's Nutmeg*.  London: Sceptre. ISBN 978-0-340-69676-7.
* Monk, Kathryn A., Yance De Fretes, Gayatri Reksodiharjo-Lilley (1997). *The Ecology of Nusa Tenggara and Maluku*. Singapore: Periplus Press. ISBN 962-593-076-0.
* Van Oosterzee, Penny (1997). *Where Worlds Collide: The Wallace Line*. Ithaca: Cornell University Press. ISBN 0-8014-8497-9.
* Wallace, Alfred Russel (2000; originally published 1869). *The Malay Archipelago*. Singapore: Periplus Press. ISBN 962-593-645-9.

## കൂടുതൽ വായനയ്ക്ക്
* George Miller (editor), *To The Spice Islands And Beyond: Travels in Eastern Indonesia*, Oxford University Press, 1996, Paperback, 310 pages, ISBN 967-65-3099-9
* Severin, Tim *The Spice Island Voyage: In Search of Wallace*, Abacus, 1997, paperback, 302 pages, ISBN 0-349-11040-9
* Bergreen, Laurence *Over the Edge of the World*, Morrow, 2003, paperback, 480 pages
* Muller, Dr. Kal *Spice Islands: The Moluccas*, Periplus Edirions, 1990, paperback, 168 pages, ISBN 0-945971-07-9

## പുറത്തേയ്ക്കുള്ള കണ്ണികൾ

* 
* Deforestation in the Moluccas
* The Spanish presence in the Moluccas: Ternate and Tidore 
* An interesting article linking British possession of Run, a Banda Island, with the history of New York
* Jeremy Seabrook on the same theme 
*   Map of a Part of China, the Philippine Islands, the Isles of Sunda, the Moluccas, the Papuans from 1760

വർഗ്ഗം:ഇന്തോനേഷ്യയിലെ ദ്വീപുകൾ
വർഗ്ഗം:മുൻകാല പോർച്ചുഗീസ് കോളനികൾ
വർഗ്ഗം:മലുകു ദ്വീപുകൾ
വർഗ്ഗം:ഇന്തോനേഷ്യയിലെ ദ്വീപസമൂഹങ്ങൾ
ആഫ്രോ-യൂറേഷ്യ

ഭൂമിയിലെ ഏറ്റവും വലിയ തുടർച്ചയായ കരപ്രദേശമാണ് **ആഫ്രോ-യൂറേഷ്യ**, **യൂറാഫ്രേഷ്യ** or **യൂഫ്രേഷ്യ**, എന്നീ പേരുകളിൽ അറിയപ്പെടുന്നത്. ആഫ്രിക്ക, യൂറേഷ്യ (യൂറോപ്പ്, ഏഷ്യ എന്നീ വൻകരകൾ ഇതിന്റെ ഭാഗമാണ്) എന്നീ പേരുകൾ ചേർന്നാണ് ഈ പേരുണ്ടായിട്ടുള്ളത്. ഈ വൻകരകൾ സൂയസ് പ്രദേശത്ത് പരസ്പരം യോജിക്കുന്നുണ്ട്. ആഫ്രോ-യൂറേഷ്യയ്ക്ക് 84,980,532 ചത്രുരശ്രകിലോമീറ്റർ വിസ്തീർണ്ണമാണുള്ളത്. ഇവിടെ ഉദ്ദേശം 600 കോടി ആൾക്കാർ താമസിക്കുന്നുണ്ട്. ഇത് ലോകജനസംഖ്യയുടെ 85% വരും. പഴയലോകം എന്നാണ് ഈ പ്രദേശം അറിയപ്പെടുന്നത്. അമേരിക്കൻ വൻകരകൾ, അന്റാർട്ടിക്ക, ഓഷ്യാനിയ എന്നീ പ്രദേശങ്ങൾ പുതിയ ലോകം ആയാണറിയപ്പെടുന്നത്.

## അവലംബം

വർഗ്ഗം:യുറേഷ്യ
വർഗ്ഗം:യൂറോപ്പിന്റെ ഭൂമിശാസ്ത്രം
വർഗ്ഗം:ഏഷ്യയുടെ ഭൂമിശാസ്ത്രം
വർഗ്ഗം:ആഫ്രിക്കയുടെ ഭൂമിശാസ്ത്രം
വർഗ്ഗം:ആഫ്രോ-യൂറേഷ്യ
സീബോർഗ

വടക്കുപടിഞ്ഞാറൻ ഇറ്റലിയിൽ ഫ്രാൻസ്, മൊണാക്കോ എന്നീ രാജ്യങ്ങളുടെ അതിർത്തിയോട് ചേർന്നുള്ള ഒരു സൂക്ഷ്മരാഷ്ട്രമാണ് **സീബോർഗ** (**പ്രിൻസിപ്പാലിറ്റി ഓഫ് സീബോർഗ**). പൂക്കൃഷിയ്ക്കും ടൂറിസത്തിനും പ്രസിദ്ധമാണിവിടം. പഴയ ഫ്യൂഡൽ നാട്ടുരാജ്യമായിരുന്ന സീബോർഗ 1729 ജനുവരി 20-ന് ഇറ്റലിയിലെ പീഡ്മോണ്ട്-സാർഡീനിയ രാജ്യത്തിന്റെ ഭാഗമായി. പക്ഷേ, ആ കൂട്ടിച്ചേർക്കൽ നിയമപരമായി രജിസ്റ്റർ ചെയ്തിരുന്നില്ല. 1861-ൽ ഇറ്റലി ഏകീകരിക്കപ്പെട്ടപ്പോഴും സീബോർഗയുടെ കാര്യം പ്രത്യേകം പരാമർശിച്ചിരുന്നില്ല. 1960-കളിൽ സ്ഥലത്തെ പുഷ്പവ്യാപാര സഹകരണസംഘത്തിന്റെ മേധാവിയായിരുന്ന ജോർജിയോ കാർബോൺ ഔദ്യോഗികമായി ഇറ്റലിയിൽ ചേർക്കപ്പെട്ടില്ലാത്തതിനാൽ സീബോർഗയ്ക്ക് നാ‍‌ട്ടുരാജ്യപദവിയും സ്വാതന്ത്ര്യവും എന്ന വാദവുമായി മുന്നോട്ട് വരുകയും 1963-ൽ സീബോർഗയുടെ രാഷ്ട്രത്തലവനായി അവരോധിതനാകുകയും ചെയ്തു. 1995-ൽ നടന്ന ഹിതപരിശോധനയിൽ നാലിനെതിരെ 304 വോട്ടാണ് ഇറ്റലിയിൽ നിന്നുള്ള സ്വാതന്ത്ര്യത്തിനനുകൂലമായി സീബോർഗക്കാർ രേഖപ്പെടുത്തിയത്.

## അവലംബം

## പുറത്തേയ്ക്കുള്ള കണ്ണികൾ

* Official website  (in Italian)
* Historical and cultural website on Seborga  (in English)
* Tourism Office 
* Official English language blog

വർഗ്ഗം:സൂക്ഷ്മരാജ്യങ്ങൾ
സുപ്രഭാതം ദിനപ്പത്രം

മലയാള ഭാഷയിൽ പ്രസിദ്ധീകരിക്കപ്പെടുന്ന ദിനപത്രങ്ങളിലൊന്നാണ് **സുപ്രഭാതം** (Suprabhaatham Daily). സമസ്തക്ക് കീഴിലുള്ള ഇഖ്‌റഅ് പബ്ലിക്കേഷൻസ് ആണ് സുപ്രഭാതത്തിന്റെ പ്രസാധകർ. തിരുവനന്തപുരം, കൊച്ചി, തൃശൂർ,കോഴിക്കോട്,മലപ്പുറം,കണ്ണൂർ,പാലക്കാട്, യു.എ.ഇ, എഡിഷനുകളാണ് ഉള്ളത്. ആറ് ലക്ഷം വരിക്കാരുമായി തുടങ്ങിയ പത്രം വായനക്കാരുടെ എണ്ണത്തിൽ വളരെ മുൻപന്തിയിലാണ്.
 കോട്ടുമല ടി.എം ബാപ്പു മുസ്ലിയാർ സുപ്രഭാതത്തിന്റെ സ്ഥാപകനായി അറിയപ്പെടുന്നു.സയ്യിദ് മുഹമ്മദ് ജിഫ്രി മുത്തുകോയ തങ്ങൾ ആണ് നിലവിൽ സുപ്രഭാതത്തിന്റെ ചെയർമാൻ. ബഹാഉദ്ദീൻ മുഹമ്മദ് നദ്‌വിയാണ് പ്രസാധകനും എഡിറ്റർ ഇൻ ചീഫും. കേരളത്തിൽ സത്യസന്ധമായ നിഷ്പക്ഷ നിലപാട് പുലർത്തുന്ന ചുരുക്കം പത്രങ്ങളിൽ ഒന്നാണ് സുപ്രഭാതം.

### വാർഷിക പതിപ്പുകൾ
*സുപ്രഭാതം വാർഷികപ്പതിപ്പ്2019
*സുപ്രഭാതം വാർഷികപ്പതിപ്പ്2018
*സുപ്രഭാതം നബിദിനപ്പതിപ്പ്2017

## അവലംബം

## പുറത്തേക്കുള്ള കണ്ണികൾ
*സുപ്രഭാതം ഓൺലൈൻ പതിപ്പ്
Official Facebook page Link: https://www.facebook.com/Suprabhaatham/
സുപ്രഭാതം ഗൾഫ് വായനക്കാരുടെ പേജ് (ഗൾഫ് വാർത്തകൾ)
https://www.facebook.com/gulfsuprabhaatham/

വർഗ്ഗം:മലയാളം പത്രങ്ങൾ
വർഗ്ഗം:ഇ.കെ. വിഭാഗം സമസ്തയുടെ പ്രസിദ്ധീകരണങ്ങൾ
വർഗ്ഗം:ഇന്ത്യയിലെ പത്രങ്ങൾ
ശതാഭിഷേകം

ഒരു വ്യക്തിയുടെ എൺപത്തിനാലാം വയസിൽ ആഘോഷിക്കുന്ന ആണ്ടുപിറന്നാളാണ് **ശതാഭിഷേകം**. 84 വയസായ ഒരാൾ ജീവിത കാലഘട്ടത്തിനിടയിൽ ആയിരം പൂർണ്ണചന്ദ്രന്മാരെ കണ്ടിട്ടുണ്ടാവുമെന്നാണ് വയ്പ്. ശതം എന്നാൽ മുഴുവൻ, തടസ്സമില്ലാത്തത്, സ്ഥിരമായത് എന്നോക്കെ അർത്ഥമുണ്ട്.

ശതാഭിഷേക ദിവസം ഗണപതിഹോമം പോലെയുള്ള ദൈവികചടങ്ങുകൾ നടത്താറുണ്ട്. ആയുസൂക്തം ജപിച്ചുള്ള ഹോമവും പിറന്നാളുകാരന്റ്റെ ശിരസ്സിൽ ജീവകലശം ആടുകയും ചെയ്യാറുണ്ട്. 

അറുപതാം പിറന്നാളിനെ **[[ഷഷ്ഠ്യബ്ദപൂർത്തി]]** എന്നു പറയുന്നു. എഴുപതാം പിറന്നാളിനെ **[[ഭീമ രഥ ശാന്തി]]** എന്നും പറയുന്നു.

## അവലംബം
*ബ്രപ്മശ്രീ എം.പി. നീലകണ്ഠൻ നമ്പൂതിരി, ഭാരതീയ ആചാരങ്ങളും അനുഷ്ഠാനങ്ങളും- ദേവി ബുക്ക്‌സ്റ്റാൾ


വർഗ്ഗം:കാലഗണന
വർഗ്ഗം:വാർഷികങ്ങൾ
നീലൂർ

കോട്ടയം, ഇടുക്കി ജില്ലകൽക്കിടയിലെ കാർഷിക ഗ്രാമമാണ്‌ **നീലൂർ**. പാലാ   നഗരത്തിൽ നിന്നും 17 കി. മീ  കിഴക്കായി   കടനാട്  പഞ്ചായത്തിലാണ് ഈ മലയോര കുടിയേറ്റ ഗ്രാമം സ്ഥിതി ചെയ്യുന്നത്.മലകളാൽ  ചുറ്റപെട്ട ഈ ഗ്രാമം കർഷകരുടെ കഠിനമായ പരിശ്രമത്തിൽ  സാമ്പത്തിക പുരോഗതി നേടി. 

## ചരിത്രം
ഏതാണ്ട്  700 വർഷങ്ങൾക്ക് മുൻപ് നീലൂരിൽ  ജനവാസം  ഉണ്ടായിരുന്നതായി  പറയപ്പെടുന്നു.ആദ്യകാലത്ത് നീലൂർ  അമ്പലത്തിനു ചുറ്റുവട്ടത്ത്  മാത്രമേ  ജനവാസം ഉണ്ടായിരുന്നുള്ളു.നീലൂരിന്റെ  ആദ്യത്തെ  പേര്  കല്ലിടപൂത എന്നായിരുന്നു .കാർഷിക വിളകളാൽ സമ്പന്നമായ  ഈ പ്രദേശത്തിന്റെ  എഴുതപെട്ട ചരിത്രം തുടങ്ങുന്നത്  നീലൂരിലേക്ക്  ലോക മഹായുദ്ധത്തിനു ശേഷമുള്ള  കുടിയേറ്റത്തിൽ നിന്നുമാണ് .പാലായിൽ നിന്നും  സുറിയാനി  ക്രിസ്ത്യൻ വിഭാഗത്തിൽ പെട്ട കർഷകരുടെ    കുടിയേറ്റമാണ്  നീലൂരിനെ  ആധുനിക  ലോകത്തിലേക്ക്  നയിച്ചത് .മൃഗങ്ങളോടും രോഗങ്ങളോടും  പൊരുതി ജയിച്ച മലയോര കർഷകരെല്ലാം 1910 മുതൽ 1950 വരെയുള്ള കാലഘട്ട ത്തിൽ എത്തിയവരാണ് .  അക്കാലത്തെ  ജനജീവിതം പട്ടിണിയുടെതായിരുന്നു. ലോക മഹായുദ്ധങ്ങൾ  ഭക്ഷ്യക്ഷാമം  രൂക്ഷമാക്കി.   നിത്യോപയോഗസാധനങ്ങൾ  ലഭിക്കാതെയായി.  ടാറിട്ട റോഡുകൾ ഇല്ല.പശ്ചിമഘട്ട മലയോരത്തു എത്തിയ കർഷകർ എല്ലുമുറിയെ പണിയെടുത്തപ്പോൾ മലയോരത്തു നിന്നും കപ്പയും വാഴക്കുലകളും നെല്ലും പഴങ്ങളും പച്ചക്കറികളും ചന്തകളിൽ എത്തിച്ചേർന്നു.  കർഷകർ സ്വതന്ത്രമായി കൃഷി (കാപ്പി, കുരുമുളക്, റബ്ബർ, ,ചക്ക, മാങ്ങാ, കപ്പ തുടങ്ങിയവ)ചെയ്തു. ആരാധനാലയങ്ങളും വിദ്യാലയങ്ങളും ആശുപത്രികളും കച്ചവടകേന്ദ്രങ്ങളും റോഡുകളും ഗതാഗത മാർഗ്ഗങ്ങളും ഉണ്ടാക്കി.

## സ്ഥാപനങ്ങൾ
* സെന്റ്‌  ജോസഫ്‌ ഇംഗ്ലീഷ്  മീഡിയം   ഹൈസ്കൂൾ
* പോസ്റ്റ്‌ ഓഫീസ് (പിൻ കോഡ് -686651)
*അക്ഷയ സെൻറർനീലൂർ
* നീലൂർ. സർവീസ് സഹകരണ ബാങ്ക്
* സെന്റ്‌ ജോസഫ്‌  UPസ്കൂൾ
* NSS കരയോഗം   ഓഫീസ്
* SNDP ഗുരുമന്ദിരം

## മത സ്ഥാപനങ്ങൾ

* നീലൂർ ധർമശാസ്താ ക്ഷേത്രം
* സെന്റ്‌  സേവ്യർസ്  പള്ളി
* സെന്റ്‌ ജോസഫ്‌  ചാപ്പൽ 
* ബനഡിക്റ്റ് മൌണ്ട് കുരിശുപള്ളി
## അടുത്തുള്ള പ്രധാന  ഇടങ്ങൾ
* പാല
* തൊടുപുഴ 
* കരിംകുന്നം 
* മറ്റത്തിപ്പാറ

## അവലംബം

വർഗ്ഗം:കോട്ടയം ജില്ലയിലെ ഗ്രാമങ്ങൾ
സ്മിത തൽവാൽക്കർ

പ്രമുഖ മറാഠി നടിയും നിർമാതാവും സംവിധായികയുമായിരുന്നു **സ്മിത തൽവാൽക്കർ**(5 സെപ്റ്റംബർ 1954 – 6 ഓഗസ്റ്റ് 2014). സിനിമാ നിർമാതാവെന്ന നിലയിൽ കലാത്ത് നകാലത്ത്, തു തിത്തെ മെ  എന്നീ ചിത്രങ്ങൾക്ക് രണ്ടുതവണ ദേശീയപുരസ്‌കാരം നേടിയിട്ടുണ്ട്.

## ജീവിതരേഖ
പതിനേഴ്  വർഷത്തോളം ദൂരദർശൻ ചാനലിൽ വാർത്താ അവതാരകയായായിരുന്നു.. 'അസ്മിത ചിത്ര' എന്ന നിർമ്മാണക്കമ്പനിയുടെ ബാനറിലാണ് ചലച്ചിത്രങ്ങളും ടി.വി. സീരിയലുകളും നിർമിച്ചത്.  മറാഠി നാട്യപരിഷത്തിന്റെ ചെയർപേഴ്‌സണായിരുന്നു. ചൗകത്ത് രാജ, ചെക്ക് മെയ്റ്റ്, ടോപ്പീ ഖാലാരേ, അദ്ഗുല മദ്ഗുല തുടങ്ങി പത്തിലധികം സിനിമകളിൽ അഭിനയിച്ചിട്ടുണ്ട്. ടി.വി.സീരിയലിലും അഭിനയിച്ചു. നവത് മാഝി ലഡ്കി എന്ന ചലച്ചിത്രത്തിന് മികച്ച സംവിധായികയ്ക്കുള്ള മഹാരാഷ്ട്ര സംസ്ഥാന അവാർഡ് ലഭിച്ചിട്ടുണ്ട്.
## പുരസ്കാരങ്ങൾ
*സിനിമാ നിർമാതാവെന്ന നിലയിൽ രണ്ടുതവണ ദേശീയപുരസ്‌കാരം
*മികച്ച സംവിധായികയ്ക്കുള്ള മഹാരാഷ്ട്ര സംസ്ഥാന ചലച്ചിത്ര അവാർഡ്
## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:1954-ൽ ജനിച്ചവർ
വർഗ്ഗം:സെപ്റ്റംബർ 5-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഓഗസ്റ്റ് 6-ന് മരിച്ചവർ
വർഗ്ഗം:മറാഠി ചലച്ചിത്രനടിമാർ
വർഗ്ഗം:മികച്ച നിർമ്മാതാവിനുള്ള ദേശീയ ചലച്ചിത്രപുരസ്കാരം ലഭിച്ചവർ
വൺ ലൈഫ് ഈസ് നോട്ട് ഇനഫ്

മുൻകേന്ദ്രമന്ത്രി നട്‌വർ സിങ്ങിന്റെ ആത്മകഥയാണ് **വൺ ലൈഫ് ഈസ് നോട്ട് ഇനഫ്**. 2014 ൽ പ്രസിദ്ധീകരിച്ച ഈ ഗ്രന്ഥം അതിലെ വിവാദ പരാമർശങ്ങളാൽ ശ്രദ്ധേയമായിരുന്നു. ഗാന്ധികുടുംബത്തെ നിശിതമായി വിമർശിക്കുന്ന ഈ ഗ്രന്ഥം നാല് ദിവസങ്ങൾ കൊണ്ട് 50000 കോപ്പികളുടെ ഓർഡറാണ് നേടിയത്. 
## വിവാദ പരാമർശങ്ങൾ
*2004ൽ സോണിയയെ പ്രധാനമന്ത്രിപദം ഏറ്റെടുക്കുന്നതിൽനിന്ന് വിലക്കിയത് മകൻ രാഹുൽ ഗാന്ധിയായിരുന്നു.   
*സോണിയയും അന്നത്തെ പ്രധാനമന്ത്രിയായിരുന്ന പി.വി. നരസിംഹ റാവുവും മാനസികമായി അകന്നിരുന്നു. 1995-ൽ കേരളത്തിലെത്തിയ സോണിയയ്ക്കുനേരെ യോഗത്തിനിടെ ആക്രമണമുണ്ടാകുമെന്ന് രഹസ്യാന്വേഷണ റിപ്പോർട്ടുണ്ടായിരുന്നു. റാവു, യാത്ര റദ്ദാക്കാൻ സോണിയയോട് ആവശ്യപ്പെട്ടെങ്കിലും , സോണിയ ഇതിന് തയ്യാറായില്ല.സോണിയയ്ക്ക് തന്നോട് ഇത്ര ദേഷ്യം എന്തുകൊണ്ടെന്ന് റാവു അത്ഭുതപ്പെട്ടതായും സിങ് പറയുന്നു.  
*പത്തുവർഷം അധികാരത്തിലിരുന്ന മൻമോഹൻ സിങ് ചരിത്രത്തിലൊന്നും അവശേഷിപ്പിക്കാത്ത പ്രധാനമന്ത്രിയാണെന്നാണ് പുസ്തകത്തിൽ വിശേഷിപ്പിച്ചിരിക്കുന്നത്. 'പ്രഭാതം സ്വർണവും മധ്യാഹ്നം വെള്ളിയും സായാഹ്നം ഈയവുമെന്ന' വിൻസ്റ്റൺ ചർച്ചിലിന്റെ പ്രസിദ്ധമായ വാചകമാണ് മൻമോഹന്റെ ഭരണത്തെ വിശേഷിപ്പിക്കാൻ അദ്ദേഹം ആത്മകഥയിൽ ഉപയോഗിച്ചിരിക്കുന്നത്.
*മൻമോഹന് വിദേശകാര്യനയം എന്നൊന്നില്ലായിരുന്നു. ഭരണത്തിലെ സോണിയയുടെ ഇടപെടലിൽ മൻമോഹൻസിങ് അസ്വസ്ഥനായിരുന്നെന്നും അദ്ദേഹം പറയുന്നു.
*ശ്രീലങ്കയിലേക്ക് 1987ൽ സമാധാന സേനയെ അയക്കാൻ രാജീവ് ഗാന്ധി തീരുമാനിച്ചത് മന്ത്രിസഭയിൽ ആലോചിച്ചിരുന്നില്ല.  
*വിദേശകാര്യ മന്ത്രാലയത്തിൽ നിന്നും സോണിയാ ഗാന്ധി രഹസ്യങ്ങൾ ചോർത്തിയിരുന്നുവെന്ന് നട്‌വർ സിംഗ്. സുപ്രധാന വകുപ്പുകളിൽ സോണിയ തന്റെ ചാരന്മാരെ നിയമിച്ചിരുന്നു. നിർണ്ണായക ഫയലുകളിൽ തീരുമാനമെടുത്തിരുന്നതും സോണിയ ആയിരുന്നു. നരസിംഹറാവുവിനെ പ്രധാനമന്ത്രി സ്ഥാനത്തു നിന്നും നീക്കാനും സോണിയ ശ്രമിച്ചിരുന്നു. 
*കരുണയില്ലാത്ത രീതിയിൽ ഇന്ത്യാക്കാരോട്‌ പെരുമാറുന്ന ഒരു വിദേശി സോണിയയിലുണ്ടെന്നു പറയുന്ന ഭാഗങ്ങളും പുസ്തകത്തിലുണ്ട്.
ഉരുക്ക് വനിതയായ ഇന്ദിരാ ഗാന്ധിയെക്കുറിച്ച് മറ്റൊരാളും ആരാധന കലർന്ന രീതിയിൽ ഒരൂ ഓർമ്മകുറിപ്പ് എഴുതിയിട്ടുണ്ടാവില്ല .

## വിമർശനങ്ങൾ
*സത്യം ലോകത്തെ അറിയിക്കുവാനായി താനും പുസ്തകമെഴുതുമെന്ന് സോണിയാ ഗാന്ധി അറിയിച്ചു. 
*മന്ത്രിസഭയിൽ ചർച്ച ചെയ്യാതെയാണ്‌ രാജീവ്‌ ഗാന്ധി ശ്രീലങ്കയിലേക്ക്‌ സമാധാനസേയെ അയച്ചതെന്ന നട്‌വർ സിങ്ങിന്റെ അരോപണം മണിശങ്കർ അയ്യർ നിഷേധിച്ചു. 
## അവലംബം

## പുറം കണ്ണികൾ
* ePortal Page: One Life Is Not Enough 

വർഗ്ഗം:2014-ൽ ഇറങ്ങിയ പുസ്തകങ്ങൾ
വർഗ്ഗം:വിവാദങ്ങൾ
വർഗ്ഗം:വിവാദ പുസ്തകങ്ങൾ
വർഗ്ഗം:ആത്മകഥകൾ
ഫലദീപിക

പതിമൂന്നാം നൂറ്റാണ്ടിലോ, പതിനാറാം നൂറ്റാണ്ടിലോ രചിക്കപ്പെട്ട, ജാതകവിഷയത്തിൽ പ്രചാരമേറിയ ഗ്രന്ഥമാണ്  **ഫലദീപിക**. ഇതിന്റെ ഗ്രന്ഥകർത്താവായ മന്ത്രേശ്വരനെക്കുറിച്ചും അഭിപ്രായവ്യത്യാസങ്ങളുണ്ട്. അദ്ദേഹത്തിന്റെ പേർ മാർക്കണ്ഡേയഭട്ടതിരി എന്നാണെന്നും, മലയാളബ്രാഹ്മണനാണെന്നും തമിഴ്‌നാട്ടുകാരനാണെന്നും അഭിപ്രായങ്ങളുണ്ട്.  
## ഉള്ളടക്കം
28 അധ്യായങ്ങളും 865 ശ്ലോകങ്ങളും ഈ കൃതിയിലുണ്ട്.  മറ്റു ഗ്രന്ഥങ്ങളിൽ പറയാത്തതോ സൂചിപ്പിക്കുകമാത്രമോ ചെയ്ത ദുർഘടമായ കാര്യങ്ങൾ ഇതിൽ വളരെ ലളിതമായും വിശദമായും വിവരിച്ചിട്ടുണ്ട്. ഉദാഹരണത്തിന് കാലചക്രദശ, അഷ്ടവർഗ്ഗം, ഉപഗ്രഹങ്ങളുടെ സ്വാധീനം, ചാരഫലം തുടങ്ങിയവതന്നെ മതിയാകും. രാശികൾ, ഭാവങ്ങൾ, ഗ്രഹങ്ങൾ, ഗ്രഹബലം, ഭാവബലം, ലഗ്നഫലം, ഭാവഫലം, ഗ്രഹങ്ങൾ ഭാവങ്ങളിൽ നിന്നാലുള്ള ഫലങ്ങൾ, സ്ത്രീജാതകം, പുത്രയോഗം, ആയുസ്സ്-രോഗം-മരണം എന്നിവ നിർണ്ണയിക്കാനുള്ള വിവിധ മാർഗ്ഗങ്ങൾ, ഫലങ്ങളുടെ സമയനിർണ്ണയത്തിനുതകുന്ന ചാരഫലം എന്നിങ്ങനെ നിരവധി കാര്യങ്ങൾ ഫലദീപികയിൽ വിസ്തരിച്ചു പ്രതിപാദിച്ചിട്ടുണ്ട്.
## വ്യാഖ്യാനങ്ങൾ
ഫലദീപികയ്ക്ക് മലയാളത്തിൽ  രണ്ടു വ്യാഖ്യാനങ്ങൾ ലഭ്യമാണ്. നാണുപിള്ള ആശാന്റെ ലളിത വ്യാഖ്യാനവും ചെറുവള്ളി നാരായണൻ നമ്പൂതിരിയുടെ  വ്യാഖ്യാനവും. രണ്ടും സാമ്പ്രദായിക അഥവാ പാരമ്പര്യ രീതിയിലുള്ളവയാണ്. വാക്കുകളുടെ അർത്ഥം പ്രത്യേകമായി കൊടുക്കാതെ, ജ്യോതിഷം പഠിക്കുന്നവർക്കു കാര്യങ്ങൾ സ്വന്തമായി മനനം ചെയ്തെടുക്കാനാകും വിധമാണ് ഇവ ചിട്ടപ്പെടുത്തിയിരിക്കുന്നത്.
## അവലംബം


വർഗ്ഗം:ജ്യോതിഷ ഗ്രന്ഥങ്ങൾ
വർഗ്ഗം:സംസ്കൃത ഗ്രന്ഥങ്ങൾ
യോഹിം ഫോൻ റിബൻത്രോപ്

1938 മുതൽ 1945 വരെ നാസി ജർമ്മനിയുടെ വിദേശകാര്യ മന്ത്രിയായിരുന്നു **യോഹിം ഫോൻ റിബൻത്രോപ്**.

## അവലംബം


വർഗ്ഗം:രണ്ടാം ലോകമഹായുദ്ധം

വർഗ്ഗം:നാസിസം
വർഗ്ഗം:1893-ൽ ജനിച്ചവർ
വർഗ്ഗം:1946-ൽ മരിച്ചവർ
മൊളോട്ടൊഫ്–റിബൻത്രോപ് ഉടമ്പടി

1939ൽ സോവ്യറ്റ് യൂനിയൻ വിദേശകാര്യമന്ത്രി  മൊളോട്ടൊഫ് വിച്സ്ലാവും നാസി ജർമനിയുടെ വിദേശകാര്യമന്ത്രി യോഹിം ഫോൻ റിബൻത്രോപും ഒപ്പിട്ട സമാധാന കരാറാണ് **മൊളോട്ടൊഫ്–റിബൻത്രോപ് ഉടമ്പടി**.1941ൽ ജർമനിയുടെ സോവ്യറ്റ് യൂന്യൻ അധിനിവേശത്തോടെ കരാർ തകർന്നു. 1939 ഓഗസ്റ്റ് 23 ന് മോസ്കോയിൽ ജർമ്മൻ വിദേശകാര്യമന്ത്രി ജോചിം വോൺ റിബെൻട്രോപ്പും സോവിയറ്റ് വിദേശകാര്യ മന്ത്രി വ്യാസെസ്ലാവ് മൊളോടോവും ഒപ്പുവച്ചു.   ജർമ്മനിയും സോവിയറ്റ് സോഷ്യലിസ്റ്റ് റിപ്പബ്ലിക്കുകളുടെ യൂണിയനും തമ്മിലുള്ള അധിനിവേശ ഉടമ്പടി എന്ന് ഔദ്യോഗികമായി അറിയപ്പെട്ടു.
## അവലംബം


വർഗ്ഗം:രണ്ടാം ലോകമഹായുദ്ധം
വർഗ്ഗം:രഹസ്യ ഉടമ്പടികൾ
ലീബെൻസ്രം

*പാർക്കാനുള്ള ഇടം* എന്നർത്ഥം വരുന്ന ജർമൻ പദമാണ്  **ലീബെൻസ്രം**.(ഉച്ചാരണം:). നാസിതത്വശാസ്ത്രത്തിന്റെ ഒരു പ്രധാന ആശയമായിരുന്നു ലീബെൻസ്രം .മുന്തിയ വർഗങ്ങൾ എണ്ണം കൂടുമ്പോൾ കീഴാള വർഗങ്ങളെ അവരുടെ ഭൂമിയിൽ നിന്ന് പുറത്താക്കി തങ്ങളുടെ ഭൂവിസ്തൃതി കൂട്ടണമെന്ന് നാസികൾ പ്രചരിപ്പിച്ചു.

## അവലംബം


വർഗ്ഗം:രണ്ടാം ലോകമഹായുദ്ധം
വർഗ്ഗം:നാസിസം
വർഗ്ഗം:ജർമ്മൻ വാക്കുകളും പ്രയോഗങ്ങളും
നിനവേ

വടക്കൻ ഇറാക്കിലെ ഒരു ഗവർണറേറ്റാണ് **നിനവേ**. ബൈബിളിൽ പരാമർശിക്കുന്ന പ്രാചീന അസീറിയൻ നഗരം നിനവേ ഇവിടെ സ്ഥിതി ചെയ്യുന്നു. 

വർഗ്ഗം:അസീറിയ
വർഗ്ഗം:ഇറാഖ്
പത്തിലക്കറി

കർക്കിടക മാസത്തിൽ ആരോഗ്യ സംരക്ഷണത്തിന് ഉണ്ടാക്കുന്ന ഒരു കറിയാണ് **പത്തിലക്കറി**.
തഴുതാമ, ചേമ്പില, മത്തയില, കുമ്പളയില, പയറില, ചീര, മുത്തിൾ, വേലിച്ചീര, മണിത്തക്കാളിഇല  ചേനയില എന്നിവയാണ് പത്ത് ഇലകൾ.

## പാചകം
ഇലകൾ കഴുകി വൃത്തിയാക്കി ചെറുതായി അരിയുക. ചീനച്ചട്ടിയിൽ വെളിച്ചെണ്ണ ഒഴിച്ച് ചൂടാകുമ്പോൾ കുറച്ച് പച്ചമുളകും ഒരു കഷണം ഇഞ്ചി അരിഞ്ഞതും കറിവേപ്പിലയും വഴറ്റുക. അതിലേക്ക് ഒരു നാളികേരം ചിരകിയതും ഇലകൾ അരിഞ്ഞതും ഉപ്പും ചേർത്ത് വേവിക്കുക. ഉപ്പ് ഉപയോഗിക്കാൻ പറ്റാത്തവർക്ക് ഇന്തുപ്പ് ചേർക്കാം.

## അവലംബം
ഡോ. ലളിതാംബിക, കർക്കിടക ചികിൽസകൾ-, മഹിളാരത്നം മാസിക, ആഗസ്റ്റ് 2013


വർഗ്ഗം:ഇലക്കറികൾ
ദൈറ

**ദൈറ**, അഥവാ ദെയ്റ ആംഗലേയം- Deira (In Arabic: ديرة) അറേബ്യൻ ഐക്യനാടുകളിലെ സംസ്ഥാനമായ ദുബായിലെ ഒരു പ്രധാനപ്പെട്ട നഗരപ്രദേശമാണ്. ദുബായിലെ പ്രധാനപ്പെട്ട ഒരു വാണിജ്യകേന്ദ്രമാണ് ദൈറ എങ്കിലും അബുദാബിയിലേക്കും മറ്റു നഗരകേന്ദ്രങ്ങളിലേക്കുമായി പുതുതായി ഇ-11 (ഷേഖ് സായിദ്) വീഥി പണികഴിപ്പിച്ചതിനുശേഷം വാഹനഗതാഗതവും യാത്രകളും കുറഞ്ഞതുമൂലം ദേരയുടെ പ്രാധാന്യം അല്പം കുറഞ്ഞിട്ടുണ്ട്. ദേരയുടെ പടിഞ്ഞാറു ഭാഗത്തായി ദുബായ് കടലിടുക്ക് സ്ഥിതി ചെയ്യുന്നു. ഇതിലുള്ള ഇരു പഴയ തുറമുഖമാണ് പോർട്ട് സയ്യദ്. ദൈറയിലൂടെ ഭൂഗർഭ, ഭൂമാന്തര റയിൽ പാതകൾ കടന്നു പോകുന്നു. നിരവധി വാണിജ്യ സമുച്ചയങ്ങളുള്ള ഒരു നഗരമാണ് ദൈറ. ദുബായ് ഇന്റർനാഷണൽ വിമാനത്താവളം ദൈറക്കടുത്താണ്. ദുബയിലെ ഏറ്റവും വലിയ മത്സ്യവാണിജ്യ കേന്ദ്രം ദൈറയിലാണ്. 

## പേരിനു പിന്നിൽ

## ചരിത്രം
ദൈറക്ക് അറബ് രാജ്യങ്ങളോളം തന്നെ ചരിത്രം ഉണ്ടെങ്കിലും ദൈറ നഗരത്തിന് ഏകദേശം 100 വർഷങ്ങളോളമെ പഴക്കമുള്ളു. ദുബായി, അബുദാബി, അലൈൻ എന്നിവ ഉൾപ്പെടുന്ന പ്രദേശങ്ങളിൽ ക്രി.മു. 5500 കാലഘട്ടം മുതൽക്കേ ജനവാസമുണ്ടായിരുന്നതായി കരുതപ്പെടുന്നു 

## വാണിജ്യം

സ്വർണ്ണത്തിന്റെ നഗരം എന്ന പേരിൽ ദൈറ പ്രശസ്തമാണ്. വളരെയധികം സ്വർണ്ണവ്യാപാരകേന്ദ്രങ്ങൾ ദൈറ ഗോൾഡ് സൂക്കിൽ പ്രവർത്തിക്കുന്നു. 

## പ്രധാനസ്ഥലങ്ങൾ
അൽ റിഗ്ഗ, മുത്തീന, ഹോർ അൽ ലാൻസ്, മുറക്കാബാദ്, അൽ ബറാഹ, അൽ വഹീദ, അൽ മുരാർ അൽ ഖബൈസി എന്നിവയാണ് ദൈറയിലെ പ്രധാന മേഖലകൾ. 

## റഫറൻസുകൾ


വർഗ്ഗം:ദുബായ്
വൻശക്തി

അന്താരാഷ്ട്ര ബന്ധങ്ങളിൽ മേൽക്കൈയുള്ളതും ആഗോളതലത്തിൽ സ്വാധീനം ചെലുത്താനും ശക്തി കാണിക്കുവാനും കഴിവുള്ള രാജ്യങ്ങളെയാണ് **വൻശക്തി** എന്ന് വിശേഷിപ്പിക്കുന്നത്. സൈനികവും സാമ്പത്തികവുമായ മേഖലകളിലൂടെയാണ് ഈ സ്ഥാനം നേടിയെടുക്കുന്നത്. നയതന്ത്രവും മൃദുശക്തി ഉപയോഗിച്ചുള്ള സ്വാധീനവും പ്രാധാന്യമുള്ളവയാണ്. ബ്രിട്ടീഷ് സാമ്രാജ്യം, അമേരിക്കൻ ഐക്യനാടുകൾ, സോവിയറ്റ് യൂണിയൻ എന്നീ രാജ്യങ്ങൾ ഇങ്ങനെ വിശേഷിപ്പിക്കപ്പെട്ടിട്ടുണ്ട്. രണ്ടാം ലോകമഹായുദ്ധവും 1956-ലെ സൂയസ് പ്രതിസന്ധിയും ബ്രിട്ടന്റെ വൻശക്തിസ്ഥാനം നഷ്ടപ്പെടുത്തുന്നതിന് കാരണമായി. ശീതയുദ്ധക്കാലത്ത് അമേരിക്കയും സോവിയറ്റ് യൂണിയനുമായിരുന്നു ഈ സ്ഥാനത്തുണ്ടായിരുന്നത്. 1991-ൽ സോവിയറ്റ് യൂണിയൻ തകർന്നതോടെ അമേരിക്ക മാത്രമാണ് ഈ സ്ഥാനത്തുള്ളത്.

## അവലംബം

## ഗ്രന്ഥസൂചി
* 
* 
* 
* 
* 
* 
* 
*
* Erik Ringmar, "The Recognition Game: Soviet Russia Against the West," *Cooperation & Conflict*, 37:2, 2002. pp.&nbsp;115–36. – an explanation of the relations between the superpowers in the 20th century based on the notion of recognition.

## സ്രോതസ്സുകൾ
*
*
*Védrine, Hubert. *France in an Age of Globalization*, Brookings Institution Press, 2001. ISBN 0-8157-0007-5
*
*Li, Bo; Zheng Yin (Chinese) (2001) 5000 years of Chinese history, Inner Mongolian People's publishing corp, ISBN 7-204-04420-7
*CHAPTER FOUR. World Hegemony, 900-300 bce

വർഗ്ഗം:വൻശക്തികൾ
തുടർ‌ച്ചയായി മനുഷ്യവാസമുള്ള നഗരങ്ങളുടെ പട്ടിക

വർത്തമാനകാലത്ത് മനുഷ്യർ താമസിക്കുന്ന നഗരങ്ങളിൽ **തുടർച്ചയായി താമസമുണ്ടായിരുന്നവയാണ്** ഈ പട്ടികയിൽ ഉ‌ൾപ്പെടുത്തിയിട്ടുള്ളത്.

പ്രായം സംബന്ധിച്ച് ഈ പട്ടികയിലുള്ള അവകാശവാദങ്ങൾ തർക്കത്തിലിരിക്കുന്നവയോ കാലഹരണപ്പെട്ടവയോ ആയിരിക്കാം. അഭിപ്രായവ്യത്യാസത്തിനു കാരണം "നഗരം", "തുടർച്ചയായ മനുഷ്യവാസം" എന്നിവ സംബന്ധിച്ച തർക്കങ്ങളായേക്കാം.

ഈ പട്ടികയിലുള്ള പല നഗരങ്ങളും (ബൽഖ്, ബൈബ്ലോസ്, ആലെപ്പോ, ഡമാസ്കസ്, ജെറീക്കോ) തങ്ങളുടേതാണ് "ലോകത്തിലെ ഏറ്റവും പഴയ നഗരം" എന്ന അവകാശമുന്നയിക്കുന്നുണ്ട്. ഈ അവകാശവാദങ്ങളുടെ സത്യാവസ്ഥ സംബന്ധിച്ച വിവരങ്ങൾ "കുറിപ്പുകൾ" എന്ന കോളത്തിൽ ചർച്ച ചെയ്യുന്നുണ്ട്.

## വടക്കൻ ആഫ്രിക്ക

## തെക്കൻ ആഫ്രിക്ക

## മദ്ധ്യ അമേരിക്ക

## വടക്കേ അമേരിക്ക

## തെക്കേ അമേരിക്ക

## മദ്ധ്യേഷ്യയും തെക്കനേഷ്യയും

## കിഴക്കനേഷ്യ

## തെക്കുകിഴക്കൻ ഏഷ്യ

## പടിഞ്ഞാറൻ ഏഷ്യ
ചാക്കോലിത്തിക് (ചെമ്പുയുഗം) മുതലുള്ള തുടർച്ചയായ മനുഷ്യവാസം തെളിയിക്കുക ബുദ്ധിമുട്ടുള്ള കാര്യമാണ്, പ്രത്യേകിച്ച് ജെറീക്കോ, ബൈബ്ലോസ്, ആലെപ്പോ, ഡമാസ്കസ്, സൈഡോൺ, ‌ബൈറൂട്ട് തുടങ്ങിയ ലെവന്തിലെ നഗരങ്ങളുടെ കാര്യത്തിൽ.

## യൂറോപ്പ്

## ഓഷ്യാനിയ

## അവലംബം

*Aldred, Cyril (1998). *The Egyptians*. Thames and Hudson: London.
*Overy et al. (1999). *The Times History of The World: New Edition*. Times Books/Harper-Collins: London.

വർഗ്ഗം:നഗരങ്ങളുടെ പട്ടിക
ഓഗസ്റ്റ് വൈസ്മാൻ

ഒരു ജെർമൻ ജീവശാസ്ത്രജ്ഞനായിരുന്നു **ഓഗൊസ്റ്റ് ഫ്രിഡറിക് ലിയോപാഡ് വൈസ്മാൻ**.ഡാർവിൻ കഴിഞ്ഞാൽ ഏറ്റവും പ്രധാനപ്പെട്ട പരിണാമ ജീവശാസ്ത്രജ്ഞനാണ് വൈസ്മാൻ എന്ന്  ഏണസ്റ്റ് മയർ അഭിപ്രായപ്പെടുന്നു. വെയ്‌സ്മാൻ സുവോളജിക്കൽ ഇൻസ്റ്റിറ്റ്യൂട്ടിന്റെ ഡയറക്ടറും ഫ്രീബർഗിലെ സുവോളജിയിലെ ആദ്യത്തെ പ്രൊഫസറുമായിരുന്നു.

## അവലംബം

വർഗ്ഗം: ജൈവശാസ്ത്രജ്ഞർ
വർഗ്ഗം:1834-ൽ ജനിച്ചവർ
വർഗ്ഗം:1914-ൽ മരിച്ചവർ
ഏണസ്റ്റ് മയർ

20ആം നൂറ്റാണ്ടിലെ ഏറ്റവും പ്രമുഖനായ പരിണാമ ജീവശാസ്ത്രജ്ഞന്മാരിൽ ഒരാളാണ് **ഏണസ്റ്റ് മയർ**.

വർഗ്ഗം:ജൈവശാസ്ത്രജ്ഞർ
വർഗ്ഗം:1904-ൽ ജനിച്ചവർ
ജോഷ്ന ചിന്നപ്പ

ഇന്ത്യൻ സ്ക്വാഷ് താരവും കോമൺവെൽത്ത് ഗെയിംസ് സ്വർണ മെഡൽ ജേതാവുമാമ് **ജോഷ്ന ചിന്നപ്പ** (ജനനം 1986).
## ജീവിതരേഖ
1986 സെപ്റ്റംബർ 15ന് ചെന്നൈയിൽ ജനിച്ചു. അണ്ടർ 19 വിഭാഗത്തിൽ ബ്രിട്ടീഷ് സ്ക്വാഷ് ചാമ്പ്യൻഷിപ്പ് വിജയിക്കുന്ന ആദ്യ താരമാണ് ജോഷ്ന. ലോക റാങ്കിങ്ങിൽ 2014ൽ 19ആം സ്ഥാനത്ത് എത്തിയിരുന്നു. മാൽക്കം വിൽസ്ട്രോപ്പ് ആണ് കോച്ച്. 2014ലെ കോമൺവെൽത്ത് ഗെയിംസിൽ ദീപിക പള്ളിക്കലിനോടൊപ്പം സ്ക്വാഷ് ഡബിൾസിൽ സ്വർണമെഡൽ നേടിയിരുന്നു.
## വിജയിച്ച ടൂർണമെന്റുകൾ
2012 മേയിൽ, ജോഷ്ന ഇംഗ്ലണ്ടിന്റെ സാര ജെയ്ൻ പെരിയെ തോൽപ്പിച്ച് ചെന്നൈ ഓപ്പൺ നേടി.

*എൻ.എസ്.സി സീരിസ് നമ്പർ 6 2009 - ജേതാവ്
*ബ്രിട്ടീഷ് ജൂനിയർ ഓപ്പൺ 2005 - ജേതാവ്
*ഏഷ്യൻ ജൂനിയർ ഓപ്പൺ - ജേതാവ്
*ലോക ജൂനിയർ ഓപ്പൺ ബെൽജിയം, 2005 - രണ്ടാംസ്ഥാനം
*ബ്രിട്ടീഷ് ജൂനിയർ ഓപ്പൺ 2004 - രണ്ടാംസ്ഥാനം
*സാഫ് ഗെയിംസ്, പാകിസ്താൻ, 2004 - സ്വർണം
*ഹോങ് കോങ് ഇവന്റ്, 2004 - രണ്ടാംസ്ഥാനം
*ഏഷ്യൻ ചാമ്പ്യൻഷിപ്പ്, 2004 – വെങ്കലം
*മലേഷ്യൻ ജൂനിയർ ഓപ്പൺ, 2004 – ജേതാവ്
*ദേശീയ ജൂനിയർ, 2004 – ജേതാവ്
*വിന്നീ പെഗ് വിന്റർ ഒപ്പൺ ട്രോഫി 2004
*2014 - ജേതാവ്
## അവല2ംബം

## പുറം കണ്ണികൾ

* Profile at WISPA official website 
* Profile at Squashinfo.com
* ISP Squash Site Article on Chinappa 
* The Hindu article on training for the world juniors 
* Joshna Adopted by Laxmi Mittal 
* Joshna Chinappa won the third WISPA title of her career 

വർഗ്ഗം:1986-ൽ ജനിച്ചവർ
വർഗ്ഗം:സെപ്റ്റംബർ 15-ന് ജനിച്ചവർ
വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:സ്ക്വോഷ് കളിക്കാർ
വർഗ്ഗം:ജീവിച്ചിരിക്കുന്നവർ
ജോസഫ് ലെലിവെൽഡ്

ന്യൂയോർക്ക് ടൈംസിന്റെ എക്‌സിക്യൂട്ടീവ് എഡിറ്ററും പുലിറ്റ്‌സർ സമ്മാനജേതാവുമാണ് **ജോസഫ് ലെലിവെൽഡ്** (ജനനം :5 ഏപ്രിൽ 1937). ഇന്ത്യയടക്കമുള്ള പല രാജ്യങ്ങളിലും വിദേശകാര്യ ലേഖകനായിരുന്നു. മൂവ് യുവർ ഷാഡോ എന്ന ഗ്രന്ഥം  പുലിറ്റ്സർ സമ്മാനത്തിന്  അർഹമായി.
## ജീവിതരേഖ
1962 മുതൽ നാൽപ്പതു വർഷത്തോളം ടൈെംസ് പത്രത്തിൽ പ്രവർത്തിച്ചു. ഹാർവാർഡിലും കൊളംബിയൻ കോളേജ് ഓഫ് ജേർണലിസത്തിലും പടിച്ചു. ഫുൾ ബ്രൈറ്റ് സ്കോളർഷിപ്പും ലഭിച്ചിരുന്നു. ജോഹനായ്ബർഗ്ഗിൽ നിന്ന് അദ്ദേഹം റിപ്പോർട്ട് ചെയ്ത ലേഖന സമാഹാരം മൂവ് യുവർ ഷാഡോ : സൗത്ത് ആഫ്രിക്ക ബ്ളാക്ക് ഓർ വൈറ്റ് എന്ന ഗ്രന്ഥത്തിന് പുലിറ്റ്സർ സമ്മാനം ലഭിച്ചിരുന്നു.

ലെലിവെൽഡിന്റെ, 'ഗ്രേറ്റ് സോൾ: മഹാത്മാഗാന്ധി ആൻഡ് ഹിസ് സ്ട്രഗിൾ വിത്ത് ഇന്ത്യ' എന്ന പുസ്തകത്തിൽ ഗാന്ധിജിയെ സ്വവർഗാനുരാഗിയായി ചിത്രീകരിക്കുന്നുവെന്ന് ആരോപണമുയർന്നതിനെത്തുടർന്ന് ഗുജറാത്തിൽ മോദി സർക്കാർ നിരോധിച്ചു.  ജർമൻ ജൂതവംശജനായ  ഹെർമൻ കാലെൻ ബാഷുമായി ഗാന്ധിക്ക് ലൈംഗിക അനുരാഗമുണ്ടായിരുന്നുവെന്നായിരുന്നു അദ്ദേഹത്തിന്റെ ആരോപണം.  മഹാത്മാഗാന്ധിയെപ്പറ്റി താനെഴുതിയ പുസ്തകം ഇന്ത്യയുടെ ദേശീയ പുരാവസ്തു ശേഖരത്തിൽ ലഭ്യമായ രേഖകൾ അടിസ്ഥാനമാക്കിയാണെന്നും വാർത്തകൾ സൃഷ്ടിക്കാൻ ലക്ഷ്യമാക്കിയുള്ള കൃതിയല്ല തൻേറതെന്നുമായിരുന്നു ലെലിവെൽഡിന്റെ നിലപാട്.

## കേരളവുമായുള്ള ബന്ധം
ഇന്തോ ആംഗ്ളിയൻ കവയിത്രിയായ മീന അലക്സാണ്ടറിൻെറ ഭർതൃസഹോദരനാണ്  ജോസഫ് ലെലിവെൽഡ്.

## കൃതികൾ
*മൂവ് യുവർ ഷാഡോ 
*'ഗ്രേറ്റ് സോൾ: മഹാത്മാഗാന്ധി ആൻഡ് ഹിസ് സ്ട്രഗിൾ വിത്ത് ഇന്ത്യ' 
## പുരസ്കാരങ്ങൾ
* പുലിറ്റ്സർ സമ്മാനം

## അവലംബം

## പുറം കണ്ണികൾ
*അഭിമുഖം
*Column archive at *[[The New York Review of Books]]*
*
*
*
*Lelyveld audio interview reporting from the 2008 Republican National Convention for *[[The New York Review of Books]]*
*Review of Lelyveld's Gandhi biography by Christopher Hitchens, July 2011 in The Atlantic''

വർഗ്ഗം:ഇംഗ്ലീഷ് പത്രപ്രവർത്തകർ
വർഗ്ഗം:പുലിറ്റ്സർ പുരസ്കാര ജേതാക്കൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:1937-ൽ ജനിച്ചവർ
വർഗ്ഗം:2024ൽ മരിച്ചവർ
സർദര സിങ്‌

ഇന്ത്യൻ ദേശീയ ഹോക്കി ടീം മുൻക്യാപ്റ്റനാണ് **സർദര സിങ്‌**.
## ജീവിതരേഖ
1986 ജൂലൈ 15ന് ഹരിയാനയിൽ ജനിച്ചു. 2006ൽ പാകിസ്താനെതിരെയായിരുന്നു അരങ്ങേറ്റം.

## ഹോക്കി ഇന്ത്യ ലീഗ്
ഹോക്കി ഇന്ത്യ ലീഗിൽ സർദാർ സിങ്ങിനെ ഡെൽഹി ഫ്രാഞ്ചൈസി സ്വന്തമാക്കി. ഡൽഹി ടീമിന്റെ പേര് ഡെൽഹി വേവെറിഡേയ്സ് എന്നായിരുന്നു. ലീഗിലെ മികച്ച കളിക്കാരനുള്ള പുരസ്കാരം സർജാർ സിങ്ങിനായിരുന്നു.
## നേട്ടങ്ങൾ
*2012ലെ സുൽത്താൻ അസ്ലാൻ ഷാ കപ്പിലെ മികച്ച കളിക്കാരനുള്ള പുരസ്കാരം
## അവലംബം

## പുറം കണ്ണികൾ
* 
* Sardar Singh  at *[[Hockey India]]*

വർഗ്ഗം:1986-ൽ ജനിച്ചവർ
വർഗ്ഗം:ഇന്ത്യൻ ഹോക്കി കളിക്കാർ
വർഗ്ഗം:ജീവിച്ചിരിക്കുന്നവർ
നീലം പ്രക്ഷോഭം

1857-60-ൽ അവിഭക്ത ബംഗാളിൽ നടന്ന കാർഷിക സമരമാണ്  **നീലം പ്രക്ഷോഭം** (Indigo revolt).   ഭക്ഷ്യവിളകൾക്കു പകരം നീലംകൃഷി  നിർബന്ധമാക്കിയ തോട്ടമുടമകൾക്കെതിരായാണ്   കർഷകസമൂഹം സംഘടിച്ചത്.

## പശ്ചാത്തലം
പ്ലാസ്സി, ബക്സർ യുദ്ധങ്ങൾക്കു ശേഷം  ബംഗാൾ പ്രവിശ്യയിൽ അധികാരം സ്ഥാപിച്ച  ഈസ്റ്റ് ഇന്ത്യാ കമ്പനിക്ക് നീലംകൃഷി വളരെ ലാഭകരമായ ഏർപ്പാടാണെന്ന് ബോധ്യമായി. ആദ്യകാലങ്ങളിൽ യൂറോപ്യൻ പൗരന്മാർക്ക് ഇന്ത്യയിൽ ഭൂമി സ്വന്തമാക്കാനുളള അവകാശം ഇല്ലായിരുന്നു. ഇന്ത്യൻ ഭൂവുടമകളിൽ നിന്ന്  (ജമീന്ദാർമാർ)  ദല്ലാളു വഴി യൂറോപ്യൻമാർ  വൻനിരക്കിൽ ഭൂമി വാടകക്കെടുക്കേണ്ടി വന്നു. യൂറോപ്യൻ തോട്ടമുടമകൾക്ക് ധനസഹായം നല്കിയത് ഏജൻറ് ഹൗസ് എന്ന  യൂറോപ്യൻ വാണിജ്യക്കൂട്ടായ്മയായിരുന്നു. ജമീന്ദാർമാർ അടിക്കടി വാടക വർദ്ധിപ്പിച്ചിരുന്നതിനാൽ ജമീന്ദാർമാരും വിദേശീ തോട്ടമുടമകളും തമ്മിൽ  വാടകനിരക്കിനെപ്പറ്റി നിരന്തരം പ്രശ്നങ്ങളുണ്ടായി. 1833-ലെ ചാർട്ടർ ആക്റ്റ് പ്രകാരം വിദേശീയരായ തോട്ടമുടമകൾക്ക് ഭൂമി സ്വന്തമാക്കാനുളള അധികാരാവകാശങ്ങൾ അനുവദിച്ചു കിട്ടിയതോടെ കുടിയാൻമാരുടെ മേലും പൂർണ്ണ അധികാരം ലഭിച്ചു. നീലം നല്ലൊരു നാണ്യവിളയായിരുന്നതിനാൽ വിദേശി തോട്ടമുടമകൾക്ക് അതിൽ മാത്രമേ താത്പര്യം ഉണ്ടായിരുന്നുളളു. തങ്ങളുടെ വരുതിക്കു നില്ക്കാത്ത കുടിയാന്മാരെ  തോട്ടമുടമകൾ ദേഹോപദ്രവം ചെയ്തു, അവരുടെ വീടുകൾക്കു തീവെച്ചു. നദിയാ ജില്ലയിൽ ആരംഭിച്ച പ്രക്ഷോഭം താമസിയാതെ മറ്റു ജില്ലകളിലേക്കും പടർന്നു. കർഷകർ ഒരു തരത്തിലും വഴങ്ങാതെ സ്വന്തം നിലപാടിൽ ഉറച്ചു നിന്നു. സമൂഹത്തിന്റെ എല്ലാ തട്ടുകളിൽ നിന്നുമുളള പിന്തുണ കർഷകർക്ക് ഉണ്ടായിരുന്നതായി പറയപ്പെടുന്നു. നാട്ടുകാരുടെ നിസ്സഹകരണ പ്രസ്ഥാനം തോട്ടമുടമകളെ വല്ലാതെ വലച്ചു. . സ്ഥിതിഗതികൾ നിയന്ത്രണത്തിലാക്കാൻ ബ്രിട്ടീഷു സർക്കാർ ഇൻഡിഗോ കമ്മീഷൻ രൂപീകരിച്ചു.

## ഇൻഡിഗോ കമ്മീഷൻ
1860 മാർച്ച് 31നാണ് ഇൻഡിഗോ കമ്മീഷൻ നിലവിൽ വന്നത്. മെയ് മുതൽ ആഗസ്റ്റ് വരെ കമ്മീഷൻ തെളിവെടുപ്പ് നടത്തി.   ചൂഷണവിധേയരായ കുടിയാന്മാരുടെ  അവശസ്ഥിതി  റിപ്പോർട്ടിൽ സവിസ്തരം പ്രതിപാദിക്കപ്പെട്ടിരുന്നു. ബംഗാളിലെ നീലംകൃഷി സംബന്ധിച്ച രേഖകൾ  പ്രക്ഷോഭത്തെ അടിസ്ഥാനമാക്കിയുളള  നീല ദർപ്പൺ എന്ന ദീനബന്ധു മിത്രയുടെ നാടകത്തിന്റെ  ഇംഗ്ലീഷു  പരിഭാഷ ക്രൈസ്തവ  മിഷണറി ജേംസ് ലോംഗ്    കമ്മീഷൻറെ  ശ്രദ്ധയിൽ പെടുത്തിയതായി പറയപ്പെടുന്നു. . കമ്മീഷന്റെ ശുപാർശകൾ കർഷകർക്ക് താത്കാലിക ആശ്വാസം നല്കുന്നതിന് പര്യാപ്തമായി. എങ്കിലും ധനാഢ്യരായ തോട്ടമുടമകളെ പിണക്കരുതെന്ന് ബ്രിട്ടീഷു സർക്കാറിനോട് സൂചിപ്പിക്കുകയും ചെയ്തു. തോട്ടമുടമകളിൽ ഭൂരിഭാഗവും  കൂടുതൽ അനുകൂലമായ അന്തരീക്ഷം തേടി ബീഹാറിലേക്ക് കുടിയേറ്റം നടത്തി.

## സിന്തെറ്റിക് നീലം
18-19 ശതാബ്ദങ്ങളിൽ  ലോകവിപണിയിൽ മുഖ്യമായും ലഭ്യമായിരുന്നത് ഇന്ത്യയിൽ നിന്നുളള നീലമായിരുന്നു. എന്നാൽ 1897-ൽ ജർമ്മനിയിലെ ബാസെഫ് രസായനക്കമ്പനി, രാസപ്രയോഗത്തിലൂടെ നിർമിച്ചെടുത്ത  നീലച്ചായം, കുറഞ്ഞ ലോകവിപണിയിലെത്തിച്ചത് നീലം കൃഷിക്ക് കടുത്ത ക്ഷീണമായി  ഭവിച്ചു. സ്വന്തം ലാഭവീതം അതേപടി നിലനിർത്താൻ ഇന്ത്യയിലെ തോട്ടമുടമകൾ കൃഷിക്കാരെ ചൂഷണം ചെയ്തു. ഈ സ്ഥിതിഗതികളാണ് പിന്നീട് ചമ്പാരൺ സമരത്തിൽ കലാശിച്ചത്.

## അവലംബം
  
വർഗ്ഗം: ഇന്ത്യയിലെ കാർഷിക സമരങ്ങൾ
വർഗ്ഗം: ഇന്ത്യയിലെ ബ്രിട്ടീഷ് ഭരണം
വർഗ്ഗം:ബംഗാളിന്റെ ചരിത്രം
പ്രാൺകുമാർ ശർമ്മ

പ്രശസ്തനായ  കാർട്ടൂണിസ്റ്റായിരുന്നു **പ്രാൺകുമാർ ശർമ്മ**(15 ആഗസ്റ്റ് 1938 - 6 ആഗസ്റ്റ് 2014). 'ചാച്ച ചൗധരി' എന്ന കാർട്ടൂൺ കഥാപാത്രത്തിലൂടെയാണ് അദ്ദേഹം പ്രശസ്തനായത്. ഇന്ത്യയുടെ വാൾട്ട് ഡിസ്‌നിയെന്നാണ് വേൾഡ് എൻസൈക്ലോപീഡിയ ഓഫ് കോമിക്‌സ് അദ്ദേഹത്തെ വിശേഷിപ്പിച്ചിരുന്നത്‌. 
## ജീവിതരേഖ
ലാഹോറിനടുത്ത് കസൂറിൽ ജനിച്ചു. ജെ.ജെ.സ്കൂൾ ഓഫ് ആർട്സിൽ പഠിച്ചു.  പ്രാൺ ഹിന്ദി മാസികയായ ലോട്‌പോട്ടിന് വേണ്ടിയാണ് ചാച്ച ചൗധരിയെന്ന കാർട്ടൂൺ കഥാപാത്രത്തെ സൃഷ്ടിച്ചത്. 1960 ലാണ് കാർട്ടൂണിസ്റ്റായി അദ്ദേഹം കരിയർ തുടങ്ങുന്നത്. ഡൽഹി ആസ്ഥാനമായുള്ള മിലാപ് എന്ന പത്രത്തിൽ ദാബു എന്ന കോമിക് സ്ട്രിപ്പാണ് ആദ്യത്തെ അരങ്ങ്. 
## സൃഷ്ടിച്ച മറ്റ് കാർട്ടൂൺ കഥാപാത്രങ്ങൾ
ചാച്ച ചൗധരിക്ക് പുറമെ അദ്ദേഹം സൃഷ്ടിച്ച ശ്രീമതിജി, പിങ്കി, ബില്ലൂ, രാമൻ, ചന്നി ചാച്ചി എന്നീ കഥാപാത്രങ്ങൾ പതിവായി ഇന്ത്യയിലെ പല മാസികകളിലായി പ്രസിദ്ധീകരിച്ചുപോന്നു.
## പുരസ്കാരങ്ങൾ
2001 ൽ ഇന്ത്യൻ ഇൻസ്റ്റിറ്റിയൂട്ട് ഓഫ് കാർട്ടൂണിസ്റ്റ് അദ്ദേഹത്തെ ലൈഫ് ടൈം അച്ചീവ്‌മെന്റ് അവാർഡ് നൽകി ആദരിച്ചു. 
## അവലംബം

## പുറം കണ്ണികൾ
* Official website 
* Pran profile at *Indian Institute of Cartoonists*

വർഗ്ഗം:കാർട്ടൂണിസ്റ്റുകൾ
വർഗ്ഗം:1938-ൽ ജനിച്ചവർ
വർഗ്ഗം:ഓഗസ്റ്റ് 15-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഓഗസ്റ്റ് 6-ന് മരിച്ചവർ
ഡോബ്സൺ കുഴിത്തവള

**മാംഗ്ലൂർ തവള **(Mangalore bullfrog),**ഡോബ്സൺ കുഴിത്തവള**(Dobson's burrowing frog) തുടങ്ങിയ പേരുകളിൽ അറിയപ്പെടുന്ന ഒരു തവളയാണ് **സ്ഫെറോത്തിക്ക ഡോബ്സണൈ**(Sphaerotheca dobsonii). ഇതിനെ ആദ്യമായി മംഗലാപുരത്ത് നിന്നാണു കണ്ടെത്തിയത്. സാമാന്യം വലിയ കണ്ണുകളും , കണ്ണുകൾക്ക് മുകളിലായുള്ള പുരികം പോലെയുള്ള വലിയ വരയുമാണ് ഇവയുടെ സവിശേഷത.ഇവയ്ക്ക് മണ്ണിൽ കുഴികൾ ഉണ്ടാക്കുവാനുള്ള കഴിവുണ്ട്. മഴക്കാലം കഴിഞ്ഞാൽ ഇവ അങ്ങനെ ഉണ്ടാക്കിയ കുഴികളിൽ ജീവിക്കുന്നു. മഴക്കാലത്ത് ഇവ പുറത്തേക്ക് വരുന്നു.


Sphaerotheca dobsonii Juvenile Mollem.jpg|Juvenile Dobson's burrowing frog recorded from Mollem,Goa
File:Sphaerotheca dobsonii Dobsons burrowing frog Mangalore bullfrog by Vijayanrajapuram 07.jpg|ഡോബ്സൺ കുഴിത്തവള - മടിക്കൈ അമ്പലത്തുകരയിൽ


ഇടനാടൻ ചെങ്കൽക്കുന്ന് പ്രദേശങ്ങളിലാണ് ഇവയെ കണ്ടുവരുന്നത്.

## അവലംബം

വർഗ്ഗം:ഇന്ത്യയിലെ തവളകൾ
ദിദിയർ ദ്രോഗ്ബ

ഒരു പ്രൊഫഷണൽ ഫു‍ട്ബോൾ കളിക്കാരനാണ് **ദിദിയർ ‍ദ്രോഗ്ബ** എന്നറിയപ്പെടുന്ന **ദെബിലി ദിദിയർ യവ്സ് ദ്രോഗ്ബ**. പ്രീമിയർ ലീഗിൽ ചെൽസിക്കു വേണ്ടി കളിക്കുന്ന ദ്രോഗ്ബ ഐവറി കോസ്റ്റിന്റെ മുൻ ക്യാപ്റ്റനും എക്കാലത്തേയും മികച്ച ഗോൾവേട്ടക്കാരനുമാണ്.

## അവലംബം

വർഗ്ഗം:1978-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഐവറി കോസ്റ്റിലെ ഫുട്ബോൾ കളിക്കാർ
വർഗ്ഗം:2006 ഫിഫ ലോകകപ്പിലെ കളിക്കാർ
വർഗ്ഗം:2010 ഫിഫ ലോകകപ്പിലെ കളിക്കാർ
വർഗ്ഗം:2014 ഫിഫ ലോകകപ്പിലെ കളിക്കാർ
വർഗ്ഗം:മാർച്ച് 11-ന് ജനിച്ചവർ
ലോക സംസ്കൃത ദിനം

ശ്രാവണമാസത്തിലെ പൗർണമി ദിവസമാണ് സംസ്‌കൃതദിനമായി ആചരിക്കാനാരംഭിച്ചത്.  1969 ൽ എം.സി. ചഗ്ല കേന്ദ്രത്തിൽ വിദ്യാഭ്യാസമന്ത്രിയായിരുന്നപ്പോഴാണ് ഇതിനുള്ള നടപടികളെടുത്തത്. 

ആകാശവാണിയിൽ സംസ്കൃത വാർത്താ പ്രക്ഷേപണം തുടങ്ങിയതും  സംസ്കൃത ദിനാഘോഷങ്ങൾ തുടങ്ങിയതും 1969 മുതലായിരുന്നു. വാജ്‌പേയി സർക്കാർ 2000-01 സംസ്കൃത വർഷമായി ആചരിച്ചു. അക്കൊല്ലം മുതൽ സംസ്കൃതദിനം സംസ്കൃത വാരാചരണമായി ആഘോഷിക്കുന്നു. സംസ്കൃത ദിനത്തിന് മുമ്പും പിമ്പുമുള്ള മുമ്മൂന്ന് ദിവസങ്ങൾ ചേർത്താണ് വാരാചരണം നടക്കുക. 

## അവലംബം


വർഗ്ഗം:വിശേഷദിനങ്ങൾ
ആശാൻ സ്മാരക സാഹിത്യ വേദി, പെരുമ്പാവൂർ

പെരുമ്പാവൂർ ആസ്ഥാനമായി 1974 തുടങ്ങിയ സാഹിത്യ കൂട്ടായ്മയാണ് **ആശാൻ സ്മാരക സാഹിത്യ വേദി**. കുന്നത്തുനാട് എസ്.എൻ.ഡി.പി ലൈബ്രറിയിൽ തുടങ്ങിയ ആശാൻ കോർണർ ആണ് പിന്നീട് ആശാൻ സ്മാരക സാഹിത്യ വേദിയായി മാറുന്നത്. 

കുന്നത്തുനാട് യൂണിയൻ സ്ഥാപക നേതാവായ ഇ.വി കൃഷ്ണൻ മുൻകയ്യെടുത്താണ് സാഹിത്യവേദി തുടങ്ങുന്നത്. എങ്കിൽ പോലും എല്ലാ മത, സമുദായ, രാഷ്ട്രീയ ചിന്താഗതിക്കാർക്കും സാഹിത്യ വേദിയിൽ തുടക്കം മുതൽ തന്നെ പ്രവേശനം ലഭിച്ചിരുന്നു.

പ്രശസ്ത നോവലിസ്റ്റ് എസ്.കെ മാരാർ, ഡോ.കെ.എ ഭാസ്‌കരൻ, മലയാറ്റൂർ രാമകൃഷ്ണൻ തുടങ്ങിയ പ്രമുഖരാണ് സാഹിത്യവേദിയുടെ അദ്ധ്യക്ഷ സ്ഥാനം അലങ്കരിച്ചിരുന്നവരിൽ ചിലർ. പാലാ ശ്രീധരൻ, മുളക്കുളം പരമേശ്വരൻ, പി.ആർ ഹരികുമാർ, ഇ.വി നാരായണൻ, സുരേഷ് കീഴില്ലം തുടങ്ങിയവർ വിവിധ ഘട്ടങ്ങളിൽ സെക്രട്ടറിമാരായി. 

തകഴി ശിവശങ്കരപ്പിള്ള, ഉറൂബ്, എസ്.കെ പൊറ്റക്കാട് തുടങ്ങിയ പ്രമുഖ സാഹിത്യകാരൻമാർ പെരുമ്പാവൂർ പട്ടണത്തിലെത്തിയത് സാഹിത്യവേദിയുടെ ക്ഷണം സ്വീകരിച്ചായിരുന്നു.

ഇന്നും സാഹിത്യ വേദി പെരുമ്പാവൂരിലെ സജീവ സാന്നിദ്ധ്യമാണ്. മുടങ്ങാത്ത പ്രതിമാസ കൂട്ടായ്മകളിൽ വിശിഷ്ട വ്യക്തികൾ അതിഥികളായെത്തുന്നു. അംഗങ്ങൾ തങ്ങളുടെ രചനകൾ വായിച്ച് ചർച്ച ചെയ്യുന്നു. പുസ്തക പ്രകാശനം, പുസ്തക ചർച്ച, അനുസ്മരണങ്ങൾ എന്നിങ്ങനെ വിവിധ പരിപാടികൾ ഇതിന്റെ ഭാഗമായുണ്ട്.
2013 മുതൽ സാഹിത്യ വേദി സാഹിത്യ പുരസ്‌കാരം ഏർപ്പെടുത്തുകയുണ്ടായി. ആദ്യ കഥാ പുരസ്‌കാരം അരുൺ രാമകൃഷ്ണനും കവിതാ പുരസ്‌കാരം അശ്വതി നാരായണനും ലഭിച്ചു.
ല്യാന ബദർ

പാലസ്തീൻ കവിയും നോവലിസ്റ്റും ചലച്ചിത്ര സംവിധായികയുമാണ്  **ല്യാന ബദർ** (ജനനം : 1950). 
## ജീവിതരേഖ
ജോർദാൻ ബെയ്റൂട്ട് സർവകലാശാലകളിൽ പഠിച്ചു. 1967ലെ ലബനൺ ആഭ്യന്തര കലാപകാലത്ത് സകുടുംമ്പം പലായനം ചെയ്യേണ്ടി വന്നു. സിറിയ, ട്യുണീഷ്യാ, ജോർദാൻ എന്നിവിടങ്ങളിൽ മാറി മാറി ജീവിച്ചു. 1994ൽ വീണ്ടും ഫലസ്തീനിലെത്തി.  അൽ ഹൂറിയ എന്ന പ്രസിദ്ധീകരണത്തിന്റെ പത്രാധിപരാണ്. പാലസ്തീൻ  സാംസ്കാരിക വകുപ്പിന്റെ സിനിമ ഓഡിയോ - വീഡിയോ വകുപ്പുകളുടെ ചുമതല വഹിക്കുന്നു.

## കൃതികൾ
*കോംപസ് ഓഫ് ദ സൺ ഫ്ലവർ
*ഹെൽ ഓഫ് ഗോൾഡ് (കഥാ സമാഹാരം)
*ജെറീകോ സ്റ്റാർസ്
*ലില്ലീസ് ലൈറ്റ്
## സിനിമകൾ
**ഫത്വ : എ ടെയ്ൽ ഓഫ് എ പാലസ്തീനിയൻ പോയറ്റ്*. 52 min, 1999.
**Zeitounat*. 37 min, 2000.
**ദ ഗ്രീൻ പോയറ്റ്*. 37 min, 2002.
**സീജ്*. 33 min. 2003
**ദ ഗേറ്റ്സ് ആർ ഓപ്പൺ സം ടൈംസ്* 2006. 42 min.
**എ മാച്ച് ഓൺ തേസ്ഡേ ആഫ്റ്റർനൂൺ*. 2006. 3 min.
**അൽ ക്വദ് മൈ സിറ്റി *. 2010. 52 min 
## അവലംബം

## പുറം കണ്ണികൾ
*"Interview with Liana Badr" , *Nisi Magazine*, Moa Geistrand, 26 September 2010
*"Liana Badr Eye of the Mirror", *Art and Politics Now*, January 31, 2010
*"The Mothers of the Intifada in Liana Badr's Eye of the Mirror", *The South Atlantic Quarterly*, Volume 102, Number 4, Fall 2003, pp.&nbsp;809–823

വർഗ്ഗം:അറബ് കവികൾ
വർഗ്ഗം:ചലച്ചിത്ര സംവിധായികമാർ
വർഗ്ഗം:1950-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
തൈക്കൂട്ടം തൂക്കുപാലം

തൃശ്ശൂർ ജില്ലയിലെ ചാലക്കുടിക്കടുത്ത് കാടുകുറ്റി പഞ്ചായത്തിലെ വൈന്തല, കല്ലൂർ പ്രദേശത്തുനിന്ന് അന്നനാട്, കാടുകുറ്റി പ്രദേശത്തിലേക്കുള്ള നടപാലമാണിത്. തൈക്കൂട്ടം കടവിലാണ് ഈ തൂക്കുപാലം നിർമ്മിച്ചിരിക്കുന്നത്. തൈക്കൂട്ടം കടവ് തൂക്കുപാലം എന്നും പറയുന്നു.

ചാലക്കുടി പുഴയ്ക്ക് കുറുകെയാണ് ഈ തൂക്കുപാലം നിർമ്മിച്ചിരിക്കുന്നത്. കേരളസർക്കാർ സ്ഥാപനമായ കേരള ഇലക്ട്രിക്കൽ ആൻഡ് അലൈഡ് എൻജിനീയറിംഗ് കമ്പനി ലിമിറ്റഡ്യാണ് ഈ തൂക്കുപാലത്തിന്റെ രൂപകല്പനയും നിർമ്മാണവും നിർവഹിച്ചിരിക്കുന്നത്. 141 മീറ്ററർ നീളമുള്ള ഇതിന് 1.2 മീറ്റർ വീതിയാണുള്ളത്.

വാഹന ഗതാഗതവും 30 പേരിലധികം പേർ ഒരേ സമയം സഞ്ചരിക്കുന്നതും നിരോധിച്ചിട്ടുണ്ട്.

## ചിത്രശാല

File:Thaikkoottam_Suspension_Bridge_-_തൈക്കൂട്ടം_തൂക്കുപാലം_01.JPG|തൈക്കൂട്ടം തൂക്കുപാലം
File:Thaikkoottam_Suspension_Bridge_-_തൈക്കൂട്ടം_തൂക്കുപാലം_03.JPG|പാലത്തിൽ നിന്നുള്ള പുഴയുടെ ദൃശ്യം
File:Thaikkoottam_Suspension_Bridge_-_തൈക്കൂട്ടം_തൂക്കുപാലം_04.JPG|പാലത്തിൽ നിന്നുള്ള പുഴയുടെ ദൃശ്യം
File:Thaikkoottam_Suspension_Bridge_-_തൈക്കൂട്ടം_തൂക്കുപാലം_05.JPG|പാലത്തിന്റെ വിവരങ്ങൾ
File:Thaikkoottam_Suspension_Bridge_-_തൈക്കൂട്ടം_തൂക്കുപാലം_06.JPG|തൈക്കൂട്ടം തൂക്കുപാലം


## അവലംബം

വർഗ്ഗം:തൃശ്ശൂർ ജില്ലയിലെ പാലങ്ങൾ
വർഗ്ഗം:കേരളത്തിലെ തൂക്കുപാലങ്ങൾ
ഡെനിസ് സാസു നഗ്വിസോ

റിപ്പബ്ലിക് ഓഫ് കോംഗോയില രാഷ്ട്രീയ നേതാവും പ്രസിഡന്റുമാണ് **ഡെനിസ് സാസു നഗ്വിസോ**.
## ജീവിതരേഖ
1960ൽ പട്ടാളത്തിൽ ചേർന്നു. 32 വർഷത്തിനിടയിൽ അഞ്ചുവർഷത്തെ (1992-'97) ഇടവേളയൊഴികെ ബാക്കി കാലമെല്ലാം പ്രസിഡന്റായി തെരഞ്ഞെടുക്കപ്പെട്ടു. 1979 ഫെബ്രുവരിയിൽ അട്ടിമറിയിലൂടെ അധികാരം നേടി. 1992ലെ ബഹുകക്ഷി തിരഞ്ഞെടുപ്പിൽ പരാജയപ്പെട്ടു. ആഭ്യന്തരയുദ്ധത്തിനു പിന്നാലെ 1997ൽ വീണ്ടും അധികാരത്തിൽ വന്നു. 2004ൽ വീണ്ടും ജയിച്ചു.

2021 ഒക്ടോബറിൽ ഡെനിസ് സസ്സോ എൻഗ്യൂസോ "പണ്ടോറ പേപ്പേഴ്സ്" അഴിമതിയിൽ പരാമർശിക്കപ്പെട്ടു. അന്താരാഷ്ട്ര പത്രപ്രവർത്തകരുടെ കൂട്ടായ്മ പ്രകാരം, ഡെനിസ് സാസ്സോ എൻഗ്യൂസോ അധികാരത്തിൽ തിരിച്ചെത്തിയതിന് ശേഷം 1998 ലാണ് കമ്പനി കരീബിയൻ നികുതി സങ്കേതമായ ബ്രിട്ടീഷ് വിർജിൻ ദ്വീപുകളിൽ ഇന്റർ ആഫ്രിക്കൻ നിക്ഷേപം രജിസ്റ്റർ ചെയ്തിട്ടുണ്ട്. ഡെനിസ് സസ്സോ എൻഗ്യൂസോ ഇത് പ്രമാണങ്ങളാണെന്ന് നിഷേധിക്കുന്നു.

## അവലംബം

## പുറം കണ്ണികൾ

*

|-

|-

|-

വർഗ്ഗം:പ്രസിഡന്റുമാർ
എംസ്വാതി മൂന്നാമൻ രാജാവ്

സ്വാസിലാന്റിലെ നിലവിലെ രാജാവാണ് **എംസ്വാതി മൂന്നാമൻ**. ആഫ്രിക്കയിലെ സബ് സഹാറ മേഖലയിൽ പൂർണ രാജഭരണം ഇവിടെ മാത്രമാണ്. 1987 ഏപ്രിലിൽ അധികാരത്തിലെത്തി. രാഷ്ട്രീയ പാർട്ടികൾക്ക് 1973 മുതൽ നിരോധനം. 2006ൽ പുതിയ ഭരണഘടന വന്നെങ്കിലും ഇതിനു മാറ്റമില്ല.

## അവലംബം

## പുറം കണ്ണികൾ

*Swazi King's Birthday features 
*Swazi Royal Family Tree
*BBC News: Troubled King Mswati
*Swaziland king picks wife – BBC Video
*King Mswati III's address to the 63rd session of the United Nations General Assembly, 25 September 2008
*An Extravagant Ruler of a Modest Kingdom – New York Times Movie review
* In Destitute Kingdom, Ruler Lives Like a King
* 
* 

വർഗ്ഗം:പ്രസിഡന്റുമാർ
വർഗ്ഗം:1968-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ഉമർ ഹസൻ അൽ ബഷീർ

സുഡാനിലെ ദേശീയ കോൺഗ്രസ് പാർട്ടി നേതാവും നിലവിലെ സുഡാൻ പ്രസിഡന്റുമാണ് **ഉമർ ഹസൻ അൽ ബഷീർ**.

## ജീവിതരേഖ
ഹോഷ് ബന്നഗയിലെ ഒരു അറബ് കുടുംബത്തിലാണ് ബഷീർ ജനിച്ചത്. ഫാത്തിമ ഖാലിദിനെ വിവാഹം ചെയ്തു. രണ്ടാമതു വിവാഹം ചെയ്ത ഫാത്തിമയുടെ ആദ്യ ഭർത്തിവിന് രണ്ട് മക്കളുണ്ടായിരുന്നു. ബഷീറിന് സ്വന്തമായി മക്കളില്ല.
## മിലിറ്ററി ജീവിതം
1960ൽ സുഡാനീസ് ആർമിയിൽ ബഷിർ ചേർന്നു. കെയ്റോയിലെ ഈജീപ്ഷ്യൻ മിലിറ്ററി അക്കാദമിയിൽ പഠിച്ചു. 1966-ൽ സുഡാൻ മിലിറ്ററി അക്കാദമിയിൽനിന്നും ബിരുദം നേടി. ഉടൻ തന്നെ പാരാട്രൂപ്പ് ഓഫീസറായി ഉയർന്നു. 1973ൽ ഇസ്രയേലിനെതിരെ നടന്ന യുദ്ധത്തിൽ ഈജീപ്ഷ്യൻ അക്കാദമിക്കു വേണ്ടി യുദ്ധം ചെയ്തു.
## തെരഞ്ഞെടുപ്പ്
ജനാധിപത്യ സർക്കാരിനെ പുറത്താക്കി 1989 ജൂണിൽ അധികാരത്തിൽ വന്നു. 1993-ൽ പ്രസിഡന്റായി സ്വയം പ്രഖ്യാപിച്ചു. 2010ലെ തിരഞ്ഞെടുപ്പിലും വിജയം. ദാർഫുർ കൂട്ടക്കൊലയുടെ പേരിൽ രാജ്യാന്തര കോടതി അറസ്റ്റ് വാറന്റ് പുറപ്പെടുവിച്ചിരുന്നു. അധികാരത്തിലുള്ള രാഷ്ട്രത്തലവനെതിരെ പുറപ്പെടുവിക്കുന്ന ആദ്യ വാറന്റ് ആയിരുന്നു ഇത്. 
## അവലംബം

## പുറം കണ്ണികൾ

*Omar Hassan Ahmad Al-Bashir  at Trial Watch.
*Omar Hassan Ahmad al-Bashir  at The Hague Justice Portal.
*"Sudanese President Threaten Wars" , *Sudan Inside*,  2007.
*"A Cautious Welcome for Sudan's New Government"  by Michael Johns, Heritage Foundation Executive Memorandum No. 245,  1989.
*Arrest Warrant for Sudan's President Bashir: Arabs Are Leaving Themselves out of the International Justice System 
*Playing it firm, fair and smart: the EU and the ICC's indictment of Bashir , opinion by Reed Brody, European Union Institute for Security Studies, March 2009.

വർഗ്ഗം:സുഡാന്റെ പ്രസിഡന്റുമാർ
വർഗ്ഗം:1944-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:പട്ടാള അട്ടിമറിയിൽ അധികാരം പിടിച്ചവർ
ആരാച്ചാർ (നോവൽ)

കെ.ആർ. മീര എഴുതിയ ഒരു മലയാള നോവലാണു **ആരാച്ചാർ**. മാധ്യമം ആഴ്ചപ്പതിപ്പിൽ ഖണ്ഡശ്ശഃ പ്രസിദ്ധീകരിച്ച ഈ നോവൽ ഡി സി ബുക്സാണു പുസ്തക രൂപത്തിൽ പ്രസാധനം ചെയ്തിരിക്കുന്നത്.  കൊൽക്കത്തയുടെ പശ്ചാത്തലത്തിൽ ഒരു പെൺ ആരാച്ചാരുടെ കഥ പറയുകയാണ് ഈ നോവൽ. സമകാല ഇന്ത്യയുടെ രാഷ്ട്രവ്യവഹാരത്തിന്റെ സൂക്ഷ്മമായ ചില തലങ്ങളെ ചെന്നുതൊടുന്നതും ഇന്ത്യാചരിത്രത്തിൻെറ സംഘർഷങ്ങളെ മുഴുവൻ ഒരു പെൺകുട്ടിയുടെ ജീവിതത്തിന്റെ യുദ്ധരംഗത്തേക്ക് കൊണ്ടുവന്ന് സംഭ്രമിപ്പിക്കുന്നതുമായ ഒരു രചനാതന്ത്രം ഈ നോവലിൽ കെ.ആർ. മീര സ്വീകരിച്ചിട്ടുണ്ടെന്ന് നിരൂപകനായ ടി.ടി. ശ്രീകുമാർ സമർത്ഥിക്കുന്നു.  ഈ അർഥത്തിൽ ഒരു പാൻ ഇന്ത്യൻ നോവൽ എന്ന വിശേഷണം ഈ നോവൽ അർഹിക്കുന്നുണ്ടെന്നും ശ്രീകുമാർ പറയുന്നു. 

## പശ്ചാത്തലം
ബംഗാൾ പശ്ചാത്തലമാക്കിയ നോവൽ, പരമ്പരകളായി വധശിക്ഷനടപ്പാക്കൽ തൊഴിലാക്കിയ ഒരു കുടുംബത്തിന്റെ കഥപറയുന്നു. 
നോവലിലെ കേന്ദ്ര കഥാപാത്രമായ ചേതന, തന്റെ പരമ്പരാഗത തൊഴിൽ സ്വായത്തമാക്കാനായി തീവ്രപ്രയത്നം ചെയ്യുന്ന ശക്തയായ ഒരു സ്ത്രീയാണ്. 
22 വയസുകാരിയായ ചേതനയുടെ കുടുംബത്തിന്റെ തൊഴിൽ ചരിത്രം  440 BCE വരെ നീണ്ടുകിടക്കുന്നതാണ്. തൊഴിലിനെ സംബന്ധിച്ച് അഹങ്കാരത്തോടടുത്തുനിൽക്കുന്ന ആത്മപ്രതാപം കൊണ്ടുനടക്കുന്ന പ്രസ്തുതകുടുംബത്തിലേക്ക് പുതിയൊരു വധശിക്ഷ കടന്നുവരുമ്പോൾ‌, 451 പേരെ കാലപുരിക്ക് കൈപിടിച്ചയച്ചിട്ടുള്ള 88 വയസായ ചേതനയുടെ പിതാവ് തൊഴിലെടുക്കാനാവാത്ത വിധം വാർദ്ധക്യബാധിതനാണ്. കൈയും കാലും  മുറിച്ചുമാറ്റപ്പെട്ട സഹോദരനാലും ഈ തൊഴിലെടുക്കാനാവില്ല.  ബാക്കിയുള്ളത് ചേതനയാണ്.  ജനിക്കുമ്പോൾത്തന്നെ പൊക്കിൾക്കൊടിയാൽ കുരുക്കുതീർത്തുകൊണ്ട് പുറത്തെത്തിയ ചേതനയുടേത് ആരാച്ചാരുടെ രക്തമാണ്. രാജഭരണത്തിലും ബ്രിട്ടീഷ് ഭരണത്തിലും തിരക്കേറിയ തൊഴിൽ ആയിരുന്നു ആരാച്ചാരുടെത്. എന്നാൽ ജനാധിപത്യത്തിൽ തൂക്കിക്കൊലകൾ കുറഞ്ഞതോടെ ദാരിദ്ര്യത്തിൽ ആയ കുടുംബം മുന്നോട്ട് കൊണ്ടുപോകാൻ വഴിയില്ലാതെ നിൽക്കുമ്പോൾ വീണു കിട്ടുന്ന ഒരു വധശിക്ഷയെ പരമാവധി ഉപയോഗിച്ചു പണമുണ്ടാക്കാനും ചേതനയ്ക്ക് ഒരു ജോലി തരപ്പെടുത്തുവാനും ചേതനയുടെ അച്ഛൻ ശ്രമിക്കുന്നു. ഇന്ത്യയിൽ, അല്ലെങ്കിൽ ലോകത്തിലെ തന്നെ ആദ്യത്തെ വനിതാ ആരാച്ചാർ എന്ന് ചേതനയെ ടെലിവിഷൻ ചാനലുകൾക്ക് മുന്നിൽ അവതരിപ്പിക്കുന്നു. വധശിക്ഷയും അതിനെതിരെയും അനുകൂലമായും ഉള്ള ശബ്ദങ്ങളും വധശിക്ഷയെ മുതലെടുക്കാൻ ശ്രമിക്കുന്ന മാധ്യമങ്ങളും രാഷ്ട്രീയപ്രസ്ഥാനങ്ങളും നോവലിലെ പ്രമേയങ്ങളാണ്.

## പരിഭാഷ
ആരാച്ചാർ എന്ന നോവൽ *ഹാങ്ങ് വുമൺ* എന്ന പേരിൽ ജെ. ദേവിക ഇംഗ്ലീഷ് ഭാഷയിലേക്ക് പരിഭാഷ ചെയ്തിട്ടുണ്ട്. പെൻഗ്വിൻ ബുക്സിന്റെ രാജ്യാന്തര മുദ്രണമായ ഹാമിഷ് ഹാമിങ്ടൺ ആണ് ഈ പുസ്തകത്തിന്റെ ഇംഗ്ലീഷ് പരിഭാഷയുടെ പ്രസാധകർ. അരുന്ധതി റോയ് ആണു ഇംഗ്ലീഷ് പരിഭാഷ പ്രകാശനം ചെയ്തത് .

## പുരസ്കാരങ്ങൾ
*ഓടക്കുഴൽ പുരസ്കാരം(2013)  
* വയലാർ പുരസ്കാരം (2014) 
*കേരള സാഹിത്യ അക്കാദമി പുരസ്കാരം (2013) 
* കേന്ദ്ര സാഹിത്യ അക്കാദമി പുരസ്കാരം - 2015
* മുട്ടത്തുവർക്കി പുരസ്കാരം - 2018 

## അവലംബങ്ങൾ

വർഗ്ഗം:മലയാളം നോവലുകൾ
വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ച കൃതികൾ
പി. രാജു

ഒൻപതും പത്തും കേരള നിയമസഭകളിലെ അംഗമായിരുന്നു **പി. രാജു** (ജനനം : 18 ജൂലൈ 1951). എറണാകുളം ജില്ലയിലെ വടക്കൻ പറവൂരു നിന്നാണ് രണ്ടു തവണയും രാജു സി.പി.ഐ യെ പ്രതിനിധീകരിച്ച് നിയമസഭയിലെത്തിയത്.

## ജീവിതരേഖ
സ്വാതന്ത്ര്യസമര സേനാനിയും മുൻ എം.എൽ.എയുമായിരുന്ന  ശിവൻ പിള്ളയുടെയും ചെല്ലമ്മയുടെയും മകനാണ്. എ.ഐ.വൈഎഫ് എറണാകുളം ജില്ലാ സെക്രട്ടറിയായിരുന്നു. മത്സ്യത്തൊഴിലാളി ഫെഡറേഷൻ സംസ്ഥാന ജനറൽ സെക്രട്ടറിയാണ്. ജനയുഗത്തിന്റെ മാനേജരും ഡയറക്ടറുമായിരുന്നു.

## ജില്ലാ കൗൺസിലിലേക്ക് തരംതാഴ്ത്തൽ
2014 ഓഗസ്റ്റിൽ കരിമണൽ ഖനനവുമായി ബന്ധപ്പെട്ട് സി.പി.ഐ. നിലപാടിനെതിരെ പാർട്ടി മുഖപത്രത്തിൽ ലേഖനം പ്രസിദ്ധീകരിച്ചതിന്റെ പേരിൽ സംസ്ഥാന കൗൺസിലംഗമായിരുന്ന ഇദ്ദേഹത്തെ എറണാകുളം ജില്ലാ കൗൺസിലിലേക്ക് തരംതാഴ്ത്തി.

## അവലംബം

വർഗ്ഗം:കേരളത്തിലെ സി.പി.ഐ. പ്രവർത്തകർ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:എറണാകുളം ജില്ലയിൽ ജനിച്ചവർ
വർഗ്ഗം:1951-ൽ ജനിച്ചവർ
വർഗ്ഗം:ജൂലൈ 18-ന് ജനിച്ചവർ
ചാർട്ടർ ആക്റ്റ്-1833

1833-ലെ ചാർട്ടർ ആക്റ്റിലൂടെ  ബ്രിട്ടീഷ് പാർലമെൻറ്  ഈസ്റ്റ് ഇന്ത്യ കമ്പനിയുടെ വാണിജ്യക്കരാറ് വീണ്ടും ഇരുപതു വർഷത്തേക്കു പുതുക്കി.   1793ലേയും 1813 ലേയും ചാർട്ടർ ആക്റ്റുകളുടെ തുടർച്ചയാണ് ഇത്. 1833-ലെ ചാർട്ടർ ആക്റ്റ്  കരാറു പുതുക്കുക മാത്രമല്ല, നിർണ്ണായകമായ പല പരിവർത്തനങ്ങളും ഉൾക്കൊളളിക്കുകയും ചെയ്തു. ,

## പശ്ചാത്തലം
ഈസ്റ്റ് ഇന്ത്യാ കമ്പനിക്ക് ഓരോ തവണയും 20 വർഷത്തെ വാണിജ്യക്കരാറാണ് ബ്രിട്ടീഷ് ഭരണകൂടം അനുവദിച്ചു കൊണ്ടിരുന്നത്. 1793-ൽ ആരംഭിച്ച ഈ സമ്പ്രദായം  1813-ൽ വീണ്ടും പുതുക്കപ്പെട്ടു. തുടർന്നും  കരാർ പുതുക്കുന്നതിനുളള നിവേദനം  1829-ൽത്തന്നെ ബ്രിട്ടീഷു പാർലമെൻറിനു മുന്നിൽ അവതരിക്കപ്പെട്ടിരുന്നു. പാർലമെൻറിലെ ഇരു സഭകളിൽ നിന്നുമുളള  അംഗങ്ങളടങ്ങിയ ഒരു കമ്മീഷനാണ്  ഈ നിവേദനത്തിന്റെ ഗുണമേന്മകളെ വിലയിരുത്തിയത്.  മൂന്നു വർഷം നീണ്ടു നിന്ന അന്വേഷണത്തിന്റെ  അടിസ്ഥാനത്തിൽ  ഈസ്റ്റ് ഇന്ത്യ കമ്പനി ഒരു   സ്വകാര്യ വാണിജ്യ കമ്പനിയാണെങ്കിലും പലപ്പോഴും   ബ്രിട്ടീഷു ഭരണകൂടത്തിന്റെ ഒരു വകുപ്പ് എന്ന നിലക്കും പ്രവർത്തിക്കാൻ നിർബന്ധിതമാവുന്ന വസ്തുത കമ്മീഷൻ ചൂണ്ടിക്കാട്ടി.  ഇന്ത്യയെ വാണിജ്യലാഭത്തിനു മാത്രമായി കാണരുതെന്നും, ഇന്ത്യൻ ജനതയുടെ ക്ഷേമത്തിനും ബ്രിട്ടൻ ഉത്തരവാദിയായിരിക്കണമെന്നും അന്വേഷണക്കമ്മീഷൻ നിർദ്ദേശിച്ചു. 
, , 

## പ്രധാന പരിവർത്തനങ്ങൾ
*വാണിജ്യക്കമ്പനി എന്ന നിലയിൽ നിന്ന് ഈസ്റ്റ് ഇന്ത്യാ കമ്പനി ഇന്ത്യയിലെ ഭരണകൂടം എന്ന നിലയിലേക്ക് രൂപാന്തരപ്പെട്ടു. 
*കേന്ദ്രീകൃതമായ ഭരണത്തിന്റേയും  അധികാരത്തിന്റേയും മുന്നോടിയായി ഇന്ത്യൻ ഗവർണ്ണർ ജനറൽ എന്ന സ്ഥാനവും അതിനോടനുബന്ധിച്ചുളള കാര്യാലയങ്ങളും നിലവിൽ വന്നു.  
*ബംഗാൾ ഗവർണ്ണർ ജനറൽ, ഇന്ത്യയുടെ മൊത്തം ഗവർണ്ണർ ജനറലായി . വില്ല്യം ബെന്റിക് ആദ്യത്തെ ഗവർണ്ണർ ജനറലായി അധികാരമേറ്റു. ബോംബേ , മദ്രാസ് എന്നിവിടങ്ങളിലെ ഗവർണ്ണർമാർ ഇദ്ദേഹത്തിന്റെ കീഴിലായി. 
*തൊഴിൽ മേഖലയിലും ഭൂമി കൈവശം വെക്കുന്നതിലും   ഇന്ത്യൻ പൗരന്മാർക്കും യൂറോപ്യൻ പൗരന്മാർക്കുമിടയിൽ യാതൊരു വിധ വിവേചനവും  അരുത്  എന്നതായിരുന്നു ഈ ചാർട്ടറിലെ ഏറ്റവും മുഖ്യമായ വ്യവസ്ഥ. 
*ഇന്ത്യയിലെ നിവാസികളുടെ (ഇന്ത്യക്കാരും വിദേശികളും) അവകാശങ്ങൾ സംരക്ഷിക്കുന്നതിനും സുരക്ഷക്കും ക്ഷേമത്തിനും ആവശ്യമായ നിയമങ്ങൾ നടപ്പിലാക്കാൻ ഗവർണ്ണർ ജനറലിനെ അധികാരപ്പെടുത്തി.   മെക്കോളെ പ്രഭു നിയമോപദേഷ്ടാവായി സ്ഥാനമേറ്റു.   
*കമ്പനിയുടെ  ലാഭവീതം ആകെ വരവിന്റെ  10.5%  ആയി നിശ്ചിതമാക്കപ്പെട്ടു.
## പരിണതഫലങ്ങൾ
ഇന്ത്യയിൽ  ഇംഗ്ലീഷു വിദ്യാഭ്യാസത്തിന് അടിത്തറ പാകി ,  . മെക്കോളേയുടെ നേതൃത്വത്തിൽ ഇന്ത്യൻ നിയമങ്ങൾ ക്രോഡീകരിക്കാനുളള ഒരുക്കങ്ങൾ ആരംഭിച്ചു  . ഭൂവുടമകളാകാൻ തടസ്സങ്ങളില്ലാതെ വന്നപ്പോൾ  വിദേശീയർ നീലം  തേയിലകാപ്പി, സുഗന്ധവ്യഞ്ജനങ്ങൾ എന്നീ നാണ്യ വിളവുകൾക്കുളള എസ്റ്റേറ്റുകൾ സ്ഥാപിക്കാൻ തുടങ്ങി.

## അവലംബം

വർഗ്ഗം: ബ്രിട്ടീഷ്‌ ഇന്ത്യയിലെ നിയമങ്ങൾ
വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി
ധാര (ഹൈന്ദവം)

ശിവക്ഷേത്രത്തിൽ മാത്രമെ **ധാര** പതിവുള്ളു. ശിവലിംഗത്തിനു മുകളിൽ ധാരാപാത്രം ഉണ്ടാവും. മൂന്നു ദർഭകൾ കൂട്ടിപ്പിരിച്ച് അതിനു നടുവിലുള്ള ദ്വാരത്തിൽ കൂടേ ശിവലിംഗത്തിൽ തൊടുന്ന പോലെ വയ്ക്കുന്നു. ധാരാപാത്രത്തിൽ ശുദ്ധജലം നിറച്ച് ജലം ഒഴുകുമ്പോൾ, നിവർന്നു നിന്ന്, ധാരാപാത്രത്തിൽ പിറ്റിപ്പിച്ചിട്ടുള്ള ദർഭയിൽ രണ്ടുകൈകൊണ്ടും പിടിച്ച് ശൈവമന്ത്രങ്ങൾ ജപിക്കുന്നു. ഇത് ജലം തീരുന്നതു വരെ ചെയ്യുന്നു.

മഹാരോഗ പരിഹാരത്തിനാണ് ഇത് ചെയ്യുന്നത്. 

## അവലംബം
പേജ് 126, ഭാരതീയ ആചാരങ്ങളും അനുഷ്ഠാനങ്ങളും, നീലകണ്ഠൻ നമ്പൂതിരി – ദേവി ബുക്സ്റ്റാൾ

വർഗ്ഗം:ക്ഷേത്രം
മഹാവതാർ ബാബാജി

ഒരു ഭാരതീയ ഋഷിയാണ് **മഹാവതാർ ബാബാജി**. 1862-മുതൽ 1935-വരെ ബാബാജിയെ സന്ദർശിച്ച ലാഹിരി മഹാശയനും അദ്ദേഹത്തിന്റെ ശിഷ്യപരമ്പരയുമാണ് ഈ ഋഷിക്ക് ഈ പേര് നിർദ്ദേശിച്ചത്. ഈ കൂടിക്കാഴ്ചകളിൽ ചിലതിനെ പരമഹംസ യോഗാനന്ദൻ തന്റെ *ഒരു യോഗിയുടെ ആത്മകഥ* എന്ന പുസ്തകത്തിൽ വിവരിച്ചിട്ടുണ്ട്. ഇതിൽ യോഗാനന്ദൻ നേരിൽ ബാബാജിയെ കാണുന്നതിന്റെ ദൃക്സാക്ഷി വിവരണവും ഉൾപ്പെടുന്നു.  മറ്റൊരു കണ്ടുമുട്ടലിന്റെ ദൃക്സാക്ഷി വിവരണം യുക്തേശ്വർ ഗിരി തന്റെ *[[ദ ഹോളി സയൻസ്]]* എന്ന കൃതിയിൽ നൽകിയിട്ടുണ്ട്. മേൽപ്പറഞ്ഞ കണ്ടുമുട്ടലുകളും യോഗാനന്ദൻ രേഖപ്പെടുത്തിയിട്ടുള്ള മറ്റനേകം പേരുടെ ബാബാജിയോടുള്ള സന്ദർശനങ്ങളും പല ആത്മകഥകളിലും കാണാവുന്നതാണ്.ശ്രീ എം തന്റെ ആത്മകഥ ആയ "ഗുരുസമക്ഷം ഒരു ഹിമാലയൻ യോഗിയുടെ ആത്മകഥ" യിലും ശ്രീ മഹാവതാര ബാബാജിയെ കണ്ടതായും അദ്ദേഹത്തിന്റെ അനുഗ്രഹങ്ങൾ ലഭിച്ചതായും എഴുതിയിരിക്കുന്നു.

മഹാവതാർ ബാബാജിയുടെ ശരിയായ പേര് ആർക്കും അറിയില്ല. (തമിഴ്നാട്ടിലെ ഗൂഡല്ലൂർ ജില്ലയിലെ പറങ്ങിപ്പേട്ട ഗ്രാമത്തിൽ ബി.സി.203 നവംബർ 30 ന് പൂജാരിയുടെ മകനായ് നാഗരാജൻ എന്ന നാമത്തിലാണ്  ജനനമെന്നു കരുതപ്പെടുന്നു.) ലാഹിരി ഉപയോഗിച്ചപേര് തന്നെ അദ്ദേഹത്തെ സന്ദർശിച്ച എല്ലാവരും ഉപയോഗിക്കുകയായിരുന്നു. "മഹാവതാർ" എന്നാൽ "മഹത്തായ അവതാരം" എന്നും "ബാബാജി" എന്നത് "പൂജ്യ പിതാവ്" എന്നും ആണ് അർത്ഥം. ചില കൂടിക്കാഴ്ചകൾ രണ്ടോ അതിലധികമോ ദൃക്സാക്ഷികളുടെ സാന്നിധ്യത്തിലായിരുന്നു, അവരുടെ അന്യോന്യചർച്ചകളുടെ വിവരണത്തിൽ നിന്നും എല്ലാവരും മഹാവതാർ ബാബാജി എന്ന പേരിൽ ഒരേയാളിനെയാണ് കണ്ടിട്ടുള്ളതെന്നാണ്.

## അവലംബങ്ങൾ

## പുറത്തേയ്ക്കുള്ള കണ്ണികൾ

വർഗ്ഗം:ഹൈന്ദവം
വർഗ്ഗം:യോഗ